qundao/data-zh-poetry huggingface dataset:
毗卢踏雪歌为小寄禅本师笠公作
作者：邓辅纶
朝代：清

笠公笠公，胡不飞锡后湖同结夏，莲土千花净相亚。又胡不浮海一苇朝普陀，皈仰白衣辞婆娑。胡为洞庭霜高朔风烈，打包来踏毗卢雪。毗卢庄严极大壮，香界氤氲豁尘障。借问经始檀越谁，忠襄布金重新之。公虽蜕去神护持，不然此寺亦几废。寺得寄师寺无替，福田龙象赖汝辈。吁嗟乎！忠襄亦是英雄人，髑髅台高镆铘新。忽然放刀立成佛，施经饭僧日不足。王侯富贵草头露，鸟尽弓藏悲末路。二曾功成身亦全，一学黄花一逃禅。君不见袈娑覆处开殿宇，祇洹比邱千百聚。长廊斋僧鸣粥鼓，寄师乃不忘衣传。迎取本师千里来江南，愿留面壁至十年。说偈如诗舌生莲，贯休齐己何足言。呜呼天龙围绕夜叉走，请公试作狮子吼。
浴佛日偕刘丈希陶陈观察游麓山宿万寿寺诘朝晴霁登云麓宫小饮而作
作者：邓辅纶
朝代：清

连峰沈远阴，空江渡寒碧。佛日感胜因，涉流共攀历。众绿翳柯阴，微径履苔迹。影息虎岑禅，心清鹤泉滴。已公践前期，为余留片席。瓯茗瀹灵源，盂粥饷香积。夜来疏雨过，逾觉清梵寂。曾是闻性圆，岂伊妙音隔。良会若有怅，团趺面虚壁。浮岚接树杪，明漪漏林隙。感此蹇独留，聊用淹晨夕。夕景淹以徂，朝光破我阒。兴来不暇盥，失喜翻折屐。露盛磴草深，云纡石道折。旷怀物自澄，委步意俱适。元气无端倪，冥化时翕辟。白日一低垂，幽埏忽昭晰。缥缈烟中衡，逶迤湖外泽。真有倏皆空，缭青复萦白。居高瞻视殊，讵为前尘汩。扬袂谢山灵，挥杯慰奇觌。
浴佛日偕刘丈希陶陈观察游麓山宿万寿寺诘朝晴霁登云麓宫小饮而作·其一
作者：邓辅纶
朝代：清

连峰沈远阴，空江渡寒碧。佛日感胜因，涉流共攀历。众绿翳柯阴，微径履苔迹。影息虎岑禅，心清鹤泉滴。已公践前期，为余留片席。瓯茗瀹灵源，盂粥饷香积。夜来疏雨过，逾觉清梵寂。曾是闻性圆，岂伊妙音隔。良会若有怅，团趺面虚壁。浮岚接树杪，明漪漏林隙。感此蹇独留，聊用淹晨夕。
浴佛日偕刘丈希陶陈观察游麓山宿万寿寺诘朝晴霁登云麓宫小饮而作·其二
作者：邓辅纶
朝代：清

夕景淹以徂，朝光破我阒。兴来不暇盥，失喜翻折屐。露盛磴草深，云纡石道折。旷怀物自澄，委步意俱适。元气无端倪，冥化时翕辟。白日一低垂，幽埏忽昭晰。缥缈烟中衡，逶迤湖外泽。真有倏皆空，缭青复萦白。居高瞻视殊，讵为前尘汩。扬袂谢山灵，挥杯慰奇觌。
清水北岩
作者：邓辅纶
朝代：清

璇折疏方源，石立敞虚殿。奇构各户牖，殊怪或雷电。萝薜外纠纷，蛟螭中隐见。洞阴太始雪，气凛炎天霰。绕窎势逾逼，突兀状屡变。秋花垂蜂窝，古苔绣螺旋。曲窦碍折腰，巨璞竦磨面。风霆划双峡，日月破一线。眢窥眩欲坠，险尽心余羡。钟乳制颓龄，谷籁警禅倦。叩齿漱寒玉，驰景逐奔箭。请扫十丈崖，擘窠涴榛蔓。
湘江晚行作
作者：邓辅纶
朝代：清

气苍霭余润，昏凝暧已晦。明景匿霞曜，孤光得萤熊。练色远如界，秋影倒将坠。月黑四山隐，江平一舟駾。语寂觉浪喧，墙欹知风汇。乘流妙低昂，瞻衡失向背。行泊苟任天，去来复何碍。
登衡山南天门
作者：邓辅纶
朝代：清

出没苍烟根，端倪太古脉。枢维洞穴牖，虚无削高壁。繁采垂五光，远影带一碧。芝菌蔚霞气，土石为天色。玄雾共昏晓，幽苔无今昔。鸣壑响易秋，绝巘气先夕。险通崩剥痕，冥会神鬼迹。宁知下界雨，但睹上方黑。盘涡绕一线，澒洞塞四极。寥虚冥我心，玄化培我翼。二气岌相缠，万象陡然立。倒觉鸿濛合，俛愁象纬侧。骖驾九神君，龙虎来迎接。
石笋行
作者：邓辅纶
朝代：清

箨龙拔地几千尺，遥看成笋近成石。可怜君家得胜觌，与可欲画愁崭崱。闻君几年资上客，寻源懒著谢公屐。官舍何人扫粉墨，为君移家倚青壁。石霜烟钟荡暮色，眼中孤亭明落日。松杉欲青枫欲赤，从君读记眩奇获。青根槎丫影射席，天风昨夜吹汝宅。双角觺觺破雷蛰，居然龙变世莫测。迸出撑空秀可食，老坡馋眼咒不得，请君卧游遣岑寂。
过岳阳追酬王壬秋巴陵城楼题壁
作者：邓辅纶
朝代：清

江山暮凄凝，西晖亦未灭。登楼余何思，天末下微叶。怀人阻轻驾，芳翰悚惊瞥。弄珠凄汉游，搴兰感湘别。即事惜睽携，举目异徂辙。情随沅澧深，形滞江山隔。洞庭信周险，南服资控扼。涘渚自靡涯，升涸恒依节。流止貌涵鉴，盈虚几时哲。群鸥浴和风，棹女溯归月。寸心澹元竞，千里平不竭。岁晚淹桂舟，蘅芜犹可掇。
陈茂才瀚归自闽军以中和诗草见示适闻和议已成感而赋此并题其集
作者：邓辅纶
朝代：清
体裁：古风

陈君夙以能诗名，鹤立黉舍声铮铮。我来讲肆君已去，倾耳不得闻韶韺。今君忽归自闽海，使我倒屣欢相迎。囊中新诗有乐府，上排籍建摩长庚。似闻昨者参大幕，壮心时慕终军缨。谁弃鸡笼授敌地，澎湖失险畴能争。王师渡台未及半，舟楫横啮蛟涎腥。谅山宣光虽再捷，班师旋诏宜休兵。和戎卒用魏绛策，横海徒列龙骧营。近报文襄又星陨，犹传内苑疏昆明。微臣却忧征戍废，西鄙还虞唇辅倾。愿君陈诗补小雅，毋但角句誇长诚。吁彼犬羊固叵测，得不深计防渝平。呜呼得不深计防渝平。
陈茂才瀚归自闽军以中和诗草见示适闻和议已成感而赋此并题其集
作者：邓辅纶
朝代：清

陈君夙以能诗名，鹤立黉舍声铮铮。我来讲肆君已去，倾耳不得闻韶韺。今君忽归自闽海，使我倒屣欢相迎。囊中新诗有乐府，上排籍建摩长庚。似闻昨者参大幕，壮心时慕终军缨。谁弃鸡笼授敌地，澎湖失险畴能争。王师渡台未及半，舟楫横啮蛟涎腥。谅山宣光虽再捷，班师旋诏宜休兵。和戎卒用魏绛策，横海徒列龙骧营。近报文襄又星陨，犹传内苑疏昆明。微臣却忧征戍废，西鄙还虞唇辅倾。愿君陈诗补小雅，毋但角句誇长诚。吁彼犬羊固叵测，得不深计防渝平。鸣呼得不深计防渝平。
飞仙引
作者：邓辅纶
朝代：清

我闻轩辕铸鼎于此山，鼎成腾身凌紫烟。三十六亭委秋草，遗台萧瑟愁飞仙。至人无心亦无象，长风空中自来往。由来瀛岛在人寰，何须更作三山想。紫荆台边一声笛，龙女鲛人皆喑咽。水中缥缈出两丸，还向丹丘弄明月。榑桑弱水随东流，秦皇汉武俱蜉蝣。古来求仙尚如此，何况我辈长悠悠。惟有吕翁解度世，飘飘颇得游仙意。蓬莱一醉三千秋，始信壶中有天地。沈吟远望不能归，秋风淅淅入征衣。徘徊且送玉清鹤，携手卢敖更不违。
飞山吟
作者：邓辅纶
朝代：清

三峰岌相争，造物纵狡狯。为高因丘陵，飞势落天外。岩穴多白云，石气泻涓霈。奇观劳梦想，腰脚苦狼狈。篮舆得儿扶，复幸嘉宾会。唱导实助予，雁行侣屐盖。未登惮险艰，既践坦而泰。一瓯据奥区，当窗蔚松桧。云雷俯在下，冈阜历历绘。天放风日佳，胡为翳烟霭。岂为城郭喧，泱莽割尘壒。咫尺尚如此，况乃瀛海大。尼父忧萧墙，修内塞其兑。回首叫帝阍，柔远道足赖。鳞介非冠裳，珠崖弃何害。兹山盘瓠遗，时清卷旌旆。砦垣尽倾圮，削壁空嶒㟋。摩挲将军碑，镇此等球贝。其巅覆窟室，阴幽白日昧。迅霆有时下，拿攫扫榛荟。还憩毗卢庐，欣言缓襟带。胜地倒壶觞，僧蔬愈珍脍。举酒招鹤山，临风一遥酹。高台可洗心，瓣香爇馣馤。嗟哉二三子，乐莫斯游最。点瑟有希音，泠泠振硠磕。玄黄何纷矫，澄对寂万籁。一笑渠江横，翛然六尘蜕。
东园柳枝词
作者：邓钟岳
朝代：清

林影参差远障空，云廊画阁有无中。清明十日春光好，绿染垂杨第几重。树头新月细如钩，树底新烟翠欲流。堪笑踏青人草草，和烟和月上渔舟。
东园柳枝词·其一
作者：邓钟岳
朝代：清

林影参差远障空，云廊画阁有无中。清明十日春光好，绿染垂杨第几重。
东园柳枝词·其二
作者：邓钟岳
朝代：清

树头新月细如钩，树底新烟翠欲流。堪笑踏青人草草，和烟和月上渔舟。
南轩即事
作者：邓钟岳
朝代：清

松阴庭院午风凉，压架青萝绕画廊。欹枕不知清梦破，一帘微雨枣花香。
乌衣巷
作者：邓铚
朝代：清
体裁：五言绝句

巷是主人非，呢喃话清夜。寻常百姓家，莫道无王谢。
七哀
作者：邝露
朝代：清

洁身辟忧患，中道逢丧乱。弃置父母国，荆蛮任逃窜。朱家匿季布，刘氏依王粲。黄巾动地起，惊蓬随风散。道闻剖竹者，衣冠委涂炭。妻子纵剽掠，齿发从焦烂。炊骨无坚攻，杀身诚祸瘅。尸僵横路衢，我行旦复旦。驱马入凤阳，流黄伤彼瓒。靡靡行迈人，悠悠起长叹。问君窜池阳，奚为久淹兹。晨鸿志北向，有翼相背驰。登山山绵邈，涉水水逶迤。鲸鲵塞江海，狐兔舁京畿。行行将易子，杀之持作糜。采薪望空屋，得寸矜相持。琼粒漂母惠，绨袍故人贻。朗月照閒房，素琴光陆离。别鹄变残形，徵音酸心脾。无徒带长剑，嗤笑市中儿。明月夜何长，照我西城隅。城隅切思妇，长叹充幽居。执箕方五日，插羽徵军书。良人凿凶出，锦臂帖飞鱼。西贼动盈万，我军三百馀。半死桐城下，湖松尽丘墟。恶梦乘因来，阴风与之俱。念此独傍徨，傍徨方踟躇。昔日怀春鸟，今焉失水鱼。倾耳聆斯言，游心悲何如。
七哀·其一
作者：邝露
朝代：清
体裁：古风

洁身辟忧患，中道逢丧乱。弃置父母国，荆蛮任逃窜。朱家匿季布，刘氏依王粲。黄巾动地起，惊蓬随风散。道闻剖竹者，衣冠委涂炭。妻子纵剽掠，齿发从焦烂。炊骨无坚攻，杀身诚祸瘅。尸僵横路衢，我行旦复旦。驱马入凤阳，流黄伤彼瓒。靡靡行迈人，悠悠起长叹。
七哀·其三
作者：邝露
朝代：清
体裁：古风

明月夜何长，照我西城隅。城隅切思妇，长叹充幽居。执箕方五日，插羽徵军书。良人凿凶出，锦臂帖飞鱼。西贼动盈万，我军三百馀。半死桐城下，湖松尽丘墟。恶梦乘因来，阴风与之俱。念此独傍徨，傍徨方踟躇。昔日怀春鸟，今焉失水鱼。倾耳聆斯言，游心悲何如。
七哀·其二
作者：邝露
朝代：清
体裁：古风

问君窜池阳，奚为久淹兹。晨鸿志北向，有翼相背驰。登山山绵邈，涉水水逶迤。鲸鲵塞江海，狐兔舁京畿。行行将易子，杀之持作糜。采薪望空屋，得寸矜相持。琼粒漂母惠，绨袍故人贻。朗月照閒房，素琴光陆离。别鹄变残形，徵音酸心脾。无徒带长剑，嗤笑市中儿。
与香山何师相邂逅白门招游具区泛钱塘献别
作者：邝露
朝代：清
体裁：古风

鹣鹣相卷飞，蛩蛩互遗食。足足瑞庭柯，云胡乖羽翼。哲匠奋南溟，济济光四奕。神鼎升云虬，时龙御天则。绿綟映垂裳，台阶烂辰极。七九乩文谟，三五纵荡涤。猃狁徂周原，有苗望虞戚。因猜玉堂燕，遂整垂天翮。祖帐弁宫云，吴趋弭丹鹢。落落芦中人，吹箫俨相值。嬉戏终童繻，傲睨虞卿璧。床鸾穴丹山，归嬉耀南国。弱羽相随翔，枋榆逝安适。甘棠遍维桑，兰路丁榛棘。楼旌飏具区，追驩数晨夕。敷文割骚腴，鞶彩绚渥饰。西湖夺晨葩，东溟荡宵汐。阴厓焕阳荣，春膏蔼繁植。逸爵倾湍驰，离袂搴芳析。高宴促倾曦，葱条谢鸣鵙。侧聆越人谣，车笠会有役。挥金睦邦茂，怀璧越乡衋。鉴湖有清漪，仳离炤颜色。
严关逢靖江左史立马有赠
作者：邝露
朝代：清
体裁：七言律诗

莺啼关树几重春，马首看山赠故人。周室桐封姬姓早，汉家藩传董生醇。岭梅度臈迎官骑，苑雪分题待使臣。君向丛台思赋客，茫茫江海有迷津。
乙酉入都留别古冈诸同社
作者：邝露
朝代：清
体裁：七言律诗

三月垂杨绿去津，黄鹂飞上柳塘春。中州岂借探丸客，上巳应逢捧剑人。王命论存知有汉，说难书在不干秦。悲歌且莫催离筑，暂醉兰亭曲水滨。
九咏寄从兄湛之塞垣 其一 边风
作者：邝露
朝代：清
体裁：五言律诗

地角寒初敛，天歌云乍飞。大旗危欲折，孤将定何依。送雁侵胡月，惊霜点铁衣。可能吹妾梦，一为达金微。
九咏寄从兄湛之塞垣 其七 边马
作者：邝露
朝代：清
体裁：五言律诗

天马应星辰，金羁虎豹茵。骄盘春草短，叱拨桃花新。窟冻长城雪，蹄穿大漠尘。百战交河道，功成还与人。
九咏寄从兄湛之塞垣 其三 边尘
作者：邝露
朝代：清
体裁：五言律诗

紫塞三关隔，黄尘八面通。胡笳吹复起，汉月照还空。遢遝仍随马，萧条暗逐风。将军休拂拭，留点战袍红。
九咏寄从兄湛之塞垣 其九 边草
作者：邝露
朝代：清
体裁：五言律诗

王孙去不返，马足共车轮。万里连天色，终年出塞人。几经金海雪，不见玉关春。独夜寒塘梦，相思愁白蘋。
九咏寄从兄湛之塞垣 其二 边月
作者：邝露
朝代：清
体裁：五言律诗

秦时一片月，万古照边州。白动狼烟塞，寒生驿火楼。关山和泪到，圜缺及乡愁。盈手梅花色，难将寄陇头。
九咏寄从兄湛之塞垣 其五 边笛
作者：邝露
朝代：清
体裁：五言律诗

吹笛上高城，城秋月正明。胡儿双泪下，汉塞一龙鸣。沙柳愁中折，梅花梦里惊。徘徊三五弄，肠断忆南征。
九咏寄从兄湛之塞垣 其八 边柳
作者：邝露
朝代：清
体裁：五言律诗

叹息阳关柳，青青能几时。春光不可度，绿鬓已成丝。岁岁愁攀折，依依绾别离。故园有奇树，日夜忆连枝。
九咏寄从兄湛之塞垣 其六 边雁
作者：邝露
朝代：清
体裁：五言律诗

候雁发金河，纷纷带雪过。阵连关月小，声断塞风多。高举愁粱稻，低飞怯网罗。羽毛非敢惜，书札奈君何。
九咏寄从兄湛之塞垣 其四 边角
作者：邝露
朝代：清
体裁：五言律诗

片角吹残夜，雄关铁锁开。古城连堞响，奔马踏霜回。玉塞降羌泪，天山旅雁哀。何人闻此曲，不上望乡台。
九咏寄从兄湛之塞垣·边风
作者：邝露
朝代：清

地角寒初敛，天歌云乍飞。大旗危欲折，孤将定何依。送雁侵胡月，惊霜点铁衣。可能吹妾梦，一为达金微。秦时一片月，万古照边州。白动狼烟塞，寒生驿火楼。关山和泪到，圜缺及乡愁。盈手梅花色，难将寄陇头。紫塞三关隔，黄尘八面通。胡笳吹复起，汉月照还空。遢遝仍随马，萧条暗逐风。将军休拂拭，留点战袍红。片角吹残夜，雄关铁锁开。古城连堞响，奔马踏霜回。玉塞降羌泪，天山旅雁哀。何人闻此曲，不上望乡台。吹笛上高城，城秋月正明。胡儿双泪下，汉塞一龙鸣。沙柳愁中折，梅花梦里惊。徘徊三五弄，肠断忆南征。候雁发金河，纷纷带雪过。阵连关月小，声断塞风多。高举愁粱稻，低飞怯网罗。羽毛非敢惜，书札奈君何。天马应星辰，金羁虎豹茵。骄盘春草短，叱拨桃花新。窟冻长城雪，蹄穿大漠尘。百战交河道，功成还与人。叹息阳关柳，青青能几时。春光不可度，绿鬓已成丝。岁岁愁攀折，依依绾别离。故园有奇树，日夜忆连枝。王孙去不返，马足共车轮。万里连天色，终年出塞人。几经金海雪，不见玉关春。独夜寒塘梦，相思愁白蘋。
九日登凤凰台
作者：邝露
朝代：清
体裁：七言律诗

瓦官上下登临地，铜浑周遭气序哀。古寺斜阳人独到，高台何日凤飞来。九淮疏凿通王气，六代兴亡问劫灰。故老只今西眷泪，明堂谁折汉京才。
乞食
作者：邝露
朝代：清
体裁：五言律诗

儒门今澹薄，乞食展宗风。余愿何曾及，他心亦已通。入林如旧约，握手醉新丰。芳草茫茫外，王孙路不穷。
二臣咏
作者：邝露
朝代：清

供奉天庙姿，飞跃及奔马。锥秦误索韩，荣汉勭方贾。义声振龙荒，号召遍区夏。逐日功讵亏，蹈海志乃写。侠骨馨马革，裂眦东城下。秩宗诞宏志，袌日走丹陆。蠖屈焕龙骧，冥量超倚伏。吞舟运蓬壶，渺然枯四渎。金翨擘其鳞，乌鸢嚇其肉。遗卵何足云，噫噫伤独鹿。
二臣咏·其一
作者：邝露
朝代：清
体裁：古风

供奉天庙姿，飞跃及奔马。锥秦误索韩，荣汉勭方贾。义声振龙荒，号召遍区夏。逐日功讵亏，蹈海志乃写。侠骨馨马革，裂眦东城下。
二臣咏·其二
作者：邝露
朝代：清
体裁：古风

秩宗诞宏志，袌日走丹陆。蠖屈焕龙骧，冥量超倚伏。吞舟运蓬壶，渺然枯四渎。金翨擘其鳞，乌鸢吓其肉。遗卵何足云，噫噫伤独鹿。
二臣咏·其二
作者：邝露
朝代：清

秩宗诞宏志，袌日走丹陆。蠖屈焕龙骧，冥量超倚伏。吞舟运蓬壶，渺然枯四渎。金翨擘其鳞，乌鸢嚇其肉。遗卵何足云，噫噫伤独鹿。
五日何次德邀泛桃叶渡
作者：邝露
朝代：清
体裁：古风

昆刀切玉不为利，傅粉儿郎天庙器。怜余落魄金陵城，孔融一去时辈轻。君家紫骝骄躞蹀，踏碎桃花上桃叶。五丝续命还续愁，昔人去国多离忧。离忧若此能不醉，醉上孙荆旧酒楼。
五松天门访冷云巢居
作者：邝露
朝代：清
体裁：五言律诗

松磞抱天石，磊砢留高真。白发对流水，青山怀古人。送云归碧落，酌酒浮青春。寂寞巢居下，岩花落去津。
人日寄云绿萝
作者：邝露
朝代：清
体裁：五言律诗

官柳弄新黄，宫梅竞晓妆。未忘窥宋玉，讵肯嫁王昌。云靸通鳷鹊，金衣织凤凰。自惭承弁鬓，不觉有微霜。
人日登粤王台
作者：邝露
朝代：清
体裁：五言律诗

登台试人日，此日谓宜人。日照高台色，台非故苑春。青山白云路，绿水流花津。醉欲呼鸾去，遥遥芳杜邻。
从驾独秀山游观应令
作者：邝露
朝代：清
体裁：古风

丹霞舒丽旭，薰风应和銮。西园爱嘉客，平台罗英贤。荀卿方适楚，郭隗未售燕。兰阪追飞盖，柏梁亘崇山。峨峨畿甸内，秀色卓雄藩。凌虚结睇听，耳目亦已捐。云去苍梧野，山疑九点烟。潇湘递明灭，宝瑟袅㛹娟。游刃极八表，观徼戾重边。五图启幽秘，九籥排空筌。归宴忘忧馆，烹熊擘芳鲜。灼灼垂珠女，娥娥出玳筵。绝缨过三爵，舞雅凌七盘。衣湔高唐雨，声含巫峡猿。徒使淮南桂，秋风一夜繁。
伫立
作者：邝露
朝代：清
体裁：五言律诗

皓齿复明眉，妆成为阿谁。所思不可见，伫立已多时。蝶粉涂芗砌，虫罗罥柳丝。提筐向南陌，灵雨怅佳期。
何夫子拜命元揆诗以趣装
作者：邝露
朝代：清

烨烨玄岩咏紫芝，蒲轮前队引非氂。七闽虎变雄三户，百粤鹰扬载六师。砌荚尚依唐日月，宫槐重睹汉威仪。十年辛苦调元老，窥见河清饮月氏。樽俎先朝待折冲，师臣重咏旧车攻。两京玉辂传桴鼓，五铎金陵应栈钟。北阙渐看红日近，东山聊付白云封。艰虞早识兴王地，望断南阳五色龙。帝赉傍求复旧京，中台星正紫微营。九天素女云中侍，万国黄舆日下平。棘水投纶苍兕啸，桐圭分土羽凰鸣。历阳沸井寻常见，唯问荥河几度清。
何夫子拜命元揆诗以趣装·其一
作者：邝露
朝代：清
体裁：七言律诗

烨烨玄岩咏紫芝，蒲轮前队引非氂。七闽虎变雄三户，百粤鹰扬载六师。砌荚尚依唐日月，宫槐重睹汉威仪。十年辛苦调元老，窥见河清饮月氏。
何夫子拜命元揆诗以趣装·其三
作者：邝露
朝代：清
体裁：七言律诗

帝赉傍求复旧京，中台星正紫微营。九天素女云中侍，万国黄舆日下平。棘水投纶苍兕啸，桐圭分土羽凰鸣。历阳沸井寻常见，唯问荥河几度清。
何夫子拜命元揆诗以趣装·其二
作者：邝露
朝代：清
体裁：七言律诗

樽俎先朝待折冲，师臣重咏旧车攻。两京玉辂传桴鼓，五铎金陵应栈钟。北阙渐看红日近，东山聊付白云封。艰虞早识兴王地，望断南阳五色龙。
佚题
作者：邝露
朝代：清
体裁：七言绝句

溶溶月色碧于苔，风静菱花几个开。小艇不知何处去，载将秋色过江来。
佚题
作者：邝露
朝代：清
体裁：七言绝句

芙蓉叶烂不还乡，五月玄岩尚带霜。梦入花田看越女，手擎丹荔倚斜阳。
儿母牵衣啼
作者：邝露
朝代：清
体裁：古风

出东门，忽念归。君若归，惨不悲。知君亦难归，归来室人交遍摧。人言公子陶朱，而我妻无襦。人言杰士计然，而我爨无烟。何不脱君见肘之玄端，为我冬杅复。卖君及骭之布裳，为籴一箪粟。君不肯入渊手撷骊龙珠，又不肯入庙啼。穷年一编，逝欲何为。君言令闻广誉，妾言浃日三炊。君言箪疏瓢水乐不可支，妾言朝不舂暮苦饥。君言沧浪天故，妾念黄口小儿，从君三日一餔糜。他家钟鸣大纛重英，日日扬扬过里闾，负君但无龙虎姿。君何不富贵归，白发安有风云时。戊子暮春，饥馑荐降，黎民阻兵，作歌当泣。
元日侍香山何夫子燕宝纶阁
作者：邝露
朝代：清
体裁：七言律诗

平津东阁侍文雄，春转尧蓂一叶中。献岁醁醽开白兽，后车云水叶非熊。黄金未变千门柳，綵胜先驰五夜风。谁掌丝纶歌九德，凤池清露湿兰丛。
入京
作者：邝露
朝代：清
体裁：五言律诗

遥遥向京国，抗手别交亲。张俭生逃汉，范雎死入秦。妻子漫相假，肝肠难重陈。行行莫回首，去作路中人。
六府
作者：邝露
朝代：清
体裁：古风

水晶廉外月，火齐耳边珰。金天鸿雁引，木末芙蓉裳。土风信嘉美，谷室谁能忘。
冈州重访陶昭辑昭美昆弟
作者：邝露
朝代：清
体裁：七言律诗

赋才曾许擅机云，五色肝肠绝世氛。芳草绿时频寄梦，菊花黄后又寻君。开樽独剪尧年韭，怀古同探禹穴文。归去层城隔明月，岸松烟艇对秋分。
出九华门
作者：邝露
朝代：清
体裁：古风

雪陨夕峰敛，息影人外区。沉疴曲以痊，春风渐呿煦。久困围城苦，散步咏郊墟。长歌拉清人，俟我乎城隅。
出京
作者：邝露
朝代：清
体裁：五言律诗

劳生悲短晷，曷敢慕轻肥。白日鬓边落，青山梦里归。同心乖赠问，岐路惜芳菲。回首梅花国，吹箫明月知。
刓玉歌赠王山人
作者：邝露
朝代：清
体裁：古风

宝安山人王仲亨，离奇坎砢犹多能。文心赋手老莫展，乃与怪石争崚嶒。我闻祖龙得孙枝，卞和拱璧盘双螭。回鸾古文出李斯，玺郎三绝称最奇。汉东诸侯楚南将，铜符玉节森相向。款文灭没形模奇，一出一入参玄匠。尔来唐宋不足珍，明兴符篆乖古人。仲亨掘起三百载，半生抱璞仍工贫。有时得钱但沽酒，蛟螭盘挐入纤手。昆刀切玉如切泥，飒飒鱼凫会飞走。五羊少年金错刀，先秦小玺争临摹。开轩向余质奇字，雅郑于汝分纤毫。张穆之，周竹郎，沉雄尔雅为君倡。嗟君高才两相下，往往能兼众所长。长杨天子幸同文，剞劂何人得似君。雕龙必重谭天衍，载酒先过扬子云。
初拜官呈陈乔生黄门
作者：邝露
朝代：清
体裁：七言律诗

□室威仪睹大君，黄金台上客如云。凤凰薇省初沾命，天禄星□夜较文。沧海已□鱼鳖长，神州新扫□□群。他年饮马论功日，谁传嫖姚霍将军。
别楚艳秦嫣
作者：邝露
朝代：清
体裁：五言律诗

露斜山峭峭，钟断水悠悠。草绿斑鵻怨，花飞红粉愁。如何云梦月，不共汉江流。又送王孙去，淮南桂树秋。
前归兴诗
作者：邝露
朝代：清
体裁：七言律诗

去年书剑返咸阳，庐岳登高一望乡。不见秦城售赵璧，但闻丰狱弃干将。洪都蔓草牵衣带，大庾梅花笑客装。今日輶轩对奇字，一区尘满读书床。
十二属
作者：邝露
朝代：清
体裁：五言排律

鼠穴秋鹰击，牛涔尺鲤稀。虎头班笔弃，兔晕白登围。龙剑冲星合，蛇矛却月飞。马蹄穿玉塞，羊角上金微。猴咽胡笳引，鸡号汉月辉。狗瓠应褫魄，猪矢载忘归。
卖书
作者：邝露
朝代：清
体裁：五言律诗

天书出尚方，宋锦内家装。赐日多珍惜，售时不厌忙。石床虚尔伴，药价待君偿。渔海干戈息，还期入帝乡。
南溪刘仙洞怀林六长
作者：邝露
朝代：清
体裁：古风

搴霞历浮磴，跻险逗云门。葛弱旋猿蹻，岩欹碍鹤奔。不梯灵怪绝，安测混沌痕。栾栌荫华敞，栉棁恒相撑。上干擎有漏，俯伏睇无痕。金芝秀仙蹯，玉乳滴流温。朝扪九疑月，莫吸君山暾。摈愬谢三彭，濯魄精营魂。灵妃邈莫僝，芳情何由殚。蝌书秘金口，瑶瑟辍清弹。靡靡江蓠绿，迢迢芳杜繁。物情厌乖特，天路怅波澜。璚蕊一何怼，若华光可餐。如何伯昏友，同心阻蕙兰。
叠彩山
作者：邝露
朝代：清
体裁：古风

日高山气晶，月出山更明。县峰银汉水，匿景金墉城。灵洞出霄半，飒爽凉风生。吹我薄天游，飘飘凌太清。冥搜混沌窍，流观蟾鹤铭。芳草有远志，达人无近情。谁能恋乡曲，一举超蓬赢。
古意
作者：邝露
朝代：清
体裁：古风

九月九日游东山，老僧不与深闭关。古松无事相与闻，只有鸣琴流水间。青山自高云满屋，春风似病景不足。道人游山亦何意，青松到门问所至。白云了了天地间，此中山景曾飞来。我闻薇垣独空秀，故山明月此时后。万转不动苍山高，云峰烟欲到清昼。故人西望黄鹤楼，使我□之独眉绉。君不见古人已没空青苔，我乎我乎今再来。
吊厓
作者：邝露
朝代：清
体裁：七言律诗

组练曾驱锦浪堆，中流弥识济川才。挥戈不返羲和御，入海空闻薤露哀。璧月玺浮天上下，鲲溟龙战水潆洄。扪萝已灭磨厓字，风雨年年长绿苔。
后归兴诗
作者：邝露
朝代：清
体裁：七言律诗

南北神州竟陆沉，六龙潜幸楚江阴。三河十上频炊玉，四壁无归尚典琴。蹈海肯容高士节，望乡终轸越人吟。台关倘拟封泥事，回首梅花塞草深。
君子有所思行
作者：邝露
朝代：清
体裁：乐府曲辞

扁舟溯大江，遥望枞阳城。枞阳无民居，比屋接华缨。层台高中天，頫视日与星。穿池通月竁，筑石概蓬瀛。嬿婉蛾眉女，提携弄秦筝。宵珠缀流光，丹唇含至精。鸡人唱春曙，鹤盖鹜云軿。金膏将翠羽，脂韦流丹诚。雌黄出唇吻，咄嗟植枯茎。东观擅金穴，西第接铜陵。苍头横眦睚，凿齿狺狰狞。要离焚妻子，专诸托弟兄。杀人工使酒，长安动知名。神理忌盈满，鬼瞰宜高明。祸斗啸萧墙，毕方吟户庭。积薪尚酣寝，欹器难久盈。泪丝贯乐石，蚁穴漏嵩陵。谁谓帝京远，汤汤汉道明。寄言轩冕客，天爵尔勿轻。
君子行
作者：邝露
朝代：清
体裁：乐府曲辞

中和君子德，谦谦不踰闲。容如东海水，严如西华山。黎丘剚爱子，煤怠惑孔颜。耳目众所信，幽显时相奸。何况少好女，坐怀而获安。禹功勤九载，儿呱不入门。防民铸神鼎，万古同嗟叹。
君山七夕
作者：邝露
朝代：清
体裁：七言律诗

银浦无声碧落遥，洞庭秋色倩谁消。湘娥鼓瑟听龙驾，灵匹停梭媵鹊桥。秦树影斜天接水，楚云飞尽暮还朝。何时拟约骑黄鹄，倚醉高楼赤玉箫。
君山怀二妃
作者：邝露
朝代：清
体裁：五言律诗

眇眇愁予地，芙蓉北渚期。媵鱼分楚佩，荐竹礼湘蓠。宝瑟婵娟泪，云旗窈窕思。客从虞庙至，会遣二灵知。
君山怀二妃
作者：邝露
朝代：清
体裁：古风

落月动层澜，双星粲河渚。荡瀁如有期，搴芳叹无与。平生拟若人，于此会有遇。天衣云縠裳，杂坐浑笑语。神境信超忽，人理亦玄著。瑶瑟未及展，佩声已先举。鹍鸡吸晨日，双飞入汀树。
吴于逵载酒偕粤中词人三十辈同集小斋
作者：邝露
朝代：清
体裁：七言律诗

药圃坛西有敝庐，荜门深柳枉琼琚。顽民清世仍依邑，旧史名山不废书。衰鬓每悲黄叶改，落英宁放绿樽虚。狂来金涧探泉脉，欲控仙人锦鲤鱼。
吴楚倦游
作者：邝露
朝代：清
体裁：七言律诗

隋宫访古惟衰柳，楚泽伤秋况落英。痛哭嗣宗千日醉，乱离王粲十年情。目穷沙界参龙象，手挽银河洗甲兵。五见梅花归未得，故园频有蟪蛄声。
吴楚感秋
作者：邝露
朝代：清

莺啼一度一开花，梦远伤秋入鬓华。明月楚天遥过雁，白门吴树暝栖鸦。城高隔水霜砧捣，木落空楼戍鼓挝。轾浪放舟渔浦晚，盈盈碧汉接星槎。西陵秣马走南天，梦草春县别路前。堤柳拂云青袅袅，岸花摇月白娟娟。鸡鸣远寺萧山雪，雁度寒城郢树烟。低岫一帘湘水绿，栖栖倦客思华年。
吴楚感秋·其一
作者：邝露
朝代：清
体裁：七言律诗

莺啼一度一开花，梦远伤秋入鬓华。明月楚天遥过雁，白门吴树暝栖鸦。城高隔水霜砧捣，木落空楼戍鼓挝。轾浪放舟渔浦晚，盈盈碧汉接星槎。
吴楚感秋·其二
作者：邝露
朝代：清
体裁：七言律诗

西陵秣马走南天，梦草春县别路前。堤柳拂云青袅袅，岸花摇月白娟娟。鸡鸣远寺萧山雪，雁度寒城郢树烟。低岫一帘湘水绿，栖栖倦客思华年。
吴越吟
作者：邝露
朝代：清
体裁：七言律诗

金庭飞雪惜残梅，吴越看山憺忘回。茂苑寒鸦欢古堞，姑苏游鹿上高台。神归日母胥涛降，客探龙门禹穴开。一笑雄图付流水，抱琴东渐即蓬莱。
咏怀
作者：邝露
朝代：清
体裁：古风

我闻希有鸟，厥大无方隅。东西覆两翼，榑桑接昆墟。金母冯云翔，木公与之俱。鲲鹏决溟水，眇哉将焉如。东海有小鸟，遗形潜大虚。徒能入蚊睫，不能遁离朱。余且冯化迁，小大两不居。欪哉东家丘，白首方为儒。
咏草书势答董思白宗伯
作者：邝露
朝代：清
体裁：古风

应龙游卿云，首尾不一见。纵横驭六气，出入乘万变。天门俨威神，朱衣缨琼弁。草木待甲坼，鳞羽自联串。鬼神任屈信，帝王迭兴禅。神潜道斯升，时亢理必贱。胜境了莫追，过地岂再践。永言体诸身，可以谢善卷。
哭素友一瓢
作者：邝露
朝代：清
体裁：七言律诗

曾跨青驴就祝融，白云黄鹤许相从。徒闻饥虎凋单豹，不饵飞鱼死宁封。蕊柬菭荒金口诀，珠丘尘秘玉芙蓉。赤明枉陊长桑泪，云水繇来灭去踪。
善哉行
作者：邝露
朝代：清
体裁：乐府曲辞

出彼城闉，有车辚辚。四时成岁，值此穷阴。鸡声喔喔，贯于青林。百蛰族处，尔独何心。羽物斯升，鳞物斯沉。忧之瘁矣，钟此劳人。劳人伊何，抚斧伐柯。前修不远，古处弗讹。盈盈如月，旦暮有缺。哀我人斯，惟忧用说。善哉善哉，日往月来。琴歌有道，经德不回。
大参李如谷先生冢君侍御子木访予虎丘寺
作者：邝露
朝代：清
体裁：七言律诗

驻节何劳问鹿群，虎丘残雪剑池云。落梅秋府传高唱，授简霜台接令闻。燕峤月明湖雁度，楚天人至澧兰芬。儒林家学尊刘向，千骑东方待使君。
大墙上蒿行
作者：邝露
朝代：清
体裁：古风

条风旖旎，吹荣丹荑。品汇随凉飙起。凋瘵一何翩翻，物态如此心怦怦。大钧播物流形，今我局速将何成。人生居天壤间，如湍水泛浮萍，我今局速将何成。适君四体所乐，遐不恣君魂梦所便。冬居温室长年，夏乘鹤盖飙轩。糟糠何苦，我今欲何求。不及君颜玉车丹，食氏德臇臛熊蹯。上有女娲炼石之青天，使我仰戴不得久周旋。下有六鳌擎足之神峦，使我步履不得稍弃捐。何不放浪形骸，恣君所便。雅琴琅琅，我今落羽自摧藏。哀乐本无方，廉侔贞玉，洁媲秋霜。梅花四起，龙段中央。姚虞所服，仪凤宾王。辟凶殃，和气致福祥。龙颌贺云，神晖陈章。文君绿绮，飞燕凤凰。尾焦吴爨，根死峄阳。名标往牒，咸自谓雅且良，曾不如我琴臧美无量。带长剑之陆离，清漳为淬，厉以礛诸。丽服有都，步天衢，纯钩贯斗枢。桓公之慈，太公之阙，文王之琢，庄君之忽。古器灭没，今我无匹。升玄扈，坐兰台。九斿雾涌，左个天回。颂奚斯，侍邹枚。拉飞琼，醉龟台。召蹇修，诒凤为媒。奉觞白日，尔无西颓。今日乐，不可回。乐未央，为乐当自强。百岁如流光，何为自苦，使我心伤。
天街饮马行
作者：邝露
朝代：清

汉家双阙卿云边，葳蕤玉钥青璅连。雨露九霄长献瑞，衣冠万国更朝天。龙盘玉柱空中见，螭纽金丝云外悬。别有金井朱城下，七珍作收琉璃厦。皇恩湛秽涌神瀵，王侯将相来饮马。紫微东畔玉衡加，绛帻南楼唱蚤霞。历落星轺趋禁篽，招摇云盖动仙家。俱听高阁鲸音怒，催逐长干象尾斜。天槽元宰黄龙骑，御史中丞白鼻騧。此时金吾搢霜刃，辘鲈催转雷声震。已看丞相入千门，祇候参军休八骏。暂过银床绿耳嘶，旋倾朱干乘黄润。玉陛晓鞭雷作声，金根迢递返蓬瀛。昭容缓退双鸾度，侍从班辞万骑鸣。柏台画省甫交揖，笑任如龙沧海吸。青骢白马骄不前，□□拉？争相及。皓腕轻笼煖玉鞍，葱佩时联翡翠袭。各行买酒长安市，亦散寻花雒阳邑。拂拂疏槐辇路旋，依依垂柳玉河烟。逐客酂侯权勒辔，欢儿京兆乍停鞭。同看珂勒骓如豹，共指犀渠人似仙。五陵冠盖本豪雄，青虬紫燕出离宫。一过金门委双佩，皆攀玉甃饫飞熊。绣镫铮铮齐乳虎，连钱唼唼乱秋鸿。倍长精神上驰道，飞邀歌舞弄春风。七香车盖朝还暮，百宝丝缰西复东。意气英雄几历年，雕舆翠盖灼轩然。侧见车中旋皓首，渐看轭下改奇权。已袭朱轮骕骦鞟，或更赤族的卢鞯。故相鸱夷东海水，贰师神骏渥洼泉。再来饮马复豪奢，台上黄金底用誇。笑牵太厩龙媒种，射夺将军狮子花。也响井栏争日月，谁知井上旧烟霞。买骨讵留燕郭隗，飞龙不合晋张华。可怜当日天马来，追风蹑电响人开。素练如惊到潮汐，芙蓉饮恨闭泉台。九方买尽骊黄去，千里空闻汗血回。粉面霜蹄同下泪，桑田沧海不胜哀。玉泽萧萧遁十州，州前苜蓿几经秋。长羊伏枥供饥渴，白骨吞声那得休。
天街饮马行
作者：邝露
朝代：清
体裁：古风

汉家双阙卿云边，葳蕤玉钥青璅连。雨露九霄长献瑞，衣冠万国更朝天。龙盘玉柱空中见，螭纽金丝云外悬。别有金井朱城下，七珍作收琉璃厦。皇恩湛秽涌神瀵，王侯将相来饮马。紫微东畔玉衡加，绛帻南楼唱蚤霞。历落星轺趋禁篽，招摇云盖动仙家。俱听高阁鲸音怒，催逐长干象尾斜。天槽元宰黄龙骑，御史中丞白鼻騧。此时金吾搢霜刃，辘鲈催转雷声震。已看丞相入千门，祇候参军休八骏。暂过银床绿耳嘶，旋倾朱干乘黄润。玉陛晓鞭雷作声，金根迢递返蓬瀛。昭容缓退双鸾度，侍从班辞万骑鸣。柏台画省甫交揖，笑任如龙沧海吸。青骢白马骄不前，□□拉�争相及。皓腕轻笼煖玉鞍，葱佩时联翡翠袭。各行买酒长安市，亦散寻花雒阳邑。拂拂疏槐辇路旋，依依垂柳玉河烟。逐客酂侯权勒辔，欢儿京兆乍停鞭。同看珂勒骓如豹，共指犀渠人似仙。五陵冠盖本豪雄，青虬紫燕出离宫。一过金门委双佩，皆攀玉甃饫飞熊。绣镫铮铮齐乳虎，连钱唼唼乱秋鸿。倍长精神上驰道，飞邀歌舞弄春风。七香车盖朝还暮，百宝丝缰西复东。意气英雄几历年，雕舆翠盖灼轩然。侧见车中旋皓首，渐看轭下改奇权。已袭朱轮骕骦鞟，或更赤族的卢鞯。故相鸱夷东海水，贰师神骏渥洼泉。再来饮马复豪奢，台上黄金底用誇。笑牵太厩龙媒种，射夺将军狮子花。也响井栏争日月，谁知井上旧烟霞。买骨讵留燕郭隗，飞龙不合晋张华。可怜当日天马来，追风蹑电响人开。素练如惊到潮汐，芙蓉饮恨闭泉台。九方买尽骊黄去，千里空闻汗血回。粉面霜蹄同下泪，桑田沧海不胜哀。玉泽萧萧遁十州，州前苜蓿几经秋。长羊伏枥供饥渴，白骨吞声那得休。
天街饮马行
作者：邝露
朝代：清
体裁：古风

汉家双阙卿云边，葳蕤玉钥青璅连。雨露九霄长献瑞，衣冠万国更朝天。龙盘玉柱空中见，螭纽金丝云外悬。别有金井朱城下，七珍作收琉璃厦。皇恩湛秽涌神瀵，王侯将相来饮马。紫微东畔玉衡加，绛帻南楼唱蚤霞。历落星轺趋禁篽，招摇云盖动仙家。俱听高阁鲸音怒，催逐长干象尾斜。天槽元宰黄龙骑，御史中丞白鼻騧。此时金吾搢霜刃，辘鲈催转雷声震。已看丞相入千门，祇候参军休八骏。暂过银床绿耳嘶，旋倾朱干乘黄润。玉陛晓鞭雷作声，金根迢递返蓬瀛。昭容缓退双鸾度，侍从班辞万骑鸣。柏台画省甫交揖，笑任如龙沧海吸。青骢白马骄不前，□□拉𨰜争相及。皓腕轻笼煖玉鞍，葱佩时联翡翠袭。各行买酒长安市，亦散寻花雒阳邑。拂拂疏槐辇路旋，依依垂柳玉河烟。逐客酂侯权勒辔，欢儿京兆乍停鞭。同看珂勒骓如豹，共指犀渠人似仙。五陵冠盖本豪雄，青虬紫燕出离宫。一过金门委双佩，皆攀玉甃饫飞熊。绣镫铮铮齐乳虎，连钱唼唼乱秋鸿。倍长精神上驰道，飞邀歌舞弄春风。七香车盖朝还暮，百宝丝缰西复东。意气英雄几历年，雕舆翠盖灼轩然。侧见车中旋皓首，渐看轭下改奇权。已袭朱轮骕骦鞟，或更赤族的卢鞯。故相鸱夷东海水，贰师神骏渥洼泉。再来饮马复豪奢，台上黄金底用誇。笑牵太厩龙媒种，射夺将军狮子花。也响井栏争日月，谁知井上旧烟霞。买骨讵留燕郭隗，飞龙不合晋张华。可怜当日天马来，追风蹑电响人开。素练如惊到潮汐，芙蓉饮恨闭泉台。九方买尽骊黄去，千里空闻汗血回。粉面霜蹄同下泪，桑田沧海不胜哀。玉泽萧萧遁十州，州前苜蓿几经秋。长羊伏枥供饥渴，白骨吞声那得休。
失题
作者：邝露
朝代：清
体裁：七言律诗

独寻春色上高台，草棘萧萧野岸隈。今日多情惟我到，无人解惜为谁开。平章风月诗千首，收拾云烟酒一杯。雪艳冰肌差澹泊，海天何处雁飞来。
姑苏送云将入雒
作者：邝露
朝代：清
体裁：五言律诗

崇林秀春木，归马激鲜飙。浊酒不肯饮，旅怀何处销。莫天吴苑树，明月雒城桥。芜绝寻君梦，缑山碧玉箫。
婆侯戏韵效宫体寄侍御梁仲玉
作者：邝露
朝代：清
体裁：古风

东粤古扬州，新年竞冶游。月规麋作镜，人叠綵为楼。百花装宝树，万舞杂名讴。逐电骄花马，垂星服幰牛。穗石神羊观，坡山古渡头。结友皆无忌，邀欢尽莫愁。倾国复倾城，千金一笑轻。逢场先作戏，遇酒辄忘酲。翠袖衔恩割，鱼肠任侠行。面粉分何晏，眉山蹙长卿。书裙邀大令，捉麈倩宁馨。鲛镫连海市，鳖岳擎天起。熏愁苏合香，洒醉蔷蘼水。琵琶弹木鱼，锦瑟传香蚁。鬼面饰丹铅，仙袂飘纨绮。三条鞚似云，九陌平如纸。宵分兴转酣，车马更骖驔。跳丸挥玉剑，走索上烟岚。降龙还伏虎，狰狞百兽舞。巴蛇蜕象骼，神鲲振鹏羽。天门斩鬼伯，地狱降魔主。幻人出化城，天梯灭金炬。玉兔媵灵娥，游鹿胎仙女。歘讶泰山倾，流观沧海竖。鸟兽亡其曹，鱼龙相嘘乳。官山神珥蛇，府水王驱雨。争看火树回，莫惜玉山颓。尧蓂初满荚，舜琯乍飞灰。风吹长乐漏，花落寿阳梅。北斗低秦岭，东星上汉台。王孙游未返，公子讵归来。并辔元宵马，同心长命杯。民谣歌乐只，圣寿赞康哉。独有供驴令，难容司马才。
孤愤篇
作者：邝露
朝代：清
体裁：七言律诗

谁握兵符驻六军，桥山龙去诀浮云。鲁连一笑无秦帝，燕鼎重归有乐君。南蔡真人初建极，玉门飞将独空群。闻鸡试问烹雌妇，十载牛衣望紫氛。
客西林闻警柬何人止
作者：邝露
朝代：清
体裁：七言律诗

客里流光阅九春，西山鸾鹤自为邻。卧同干木非藩魏，笑却新垣欲帝秦。内地弄兵皆赤子，隔河专阃半清人。龙蛇歌罢愁无赖，谁念飘零折角巾。
寄侍儿青琴
作者：邝露
朝代：清
体裁：五言律诗

侍儿娇的的，玉箸蕴兰衿。去日恋携手，自言能鼓琴。七盘汉宫舞，长侧楚妃吟。奚难召鸾鹤，贵在得卿心。
寄内
作者：邝露
朝代：清
体裁：五言律诗

岁时频梦尔，非关儿女情。霜露莙蒿色，江天凫雁声。浮云吴会客，落日楚江萍。为报秦嘉字，胡尘满汉京。
寄朱叔子
作者：邝露
朝代：清
体裁：古风

二禺有放士，相思不相识。愚公徙太行，精卫填碣石。纵浪大化中，读书与好色。弹铗归乎徕，傲岸论所癖。所癖亮有规，规子更努力。
寄閒儿
作者：邝露
朝代：清
体裁：古风

二雏别时小，婀娜双髻鬟。余欲荷锄去，未能深入山。桃花谙母祝，琪树倩人攀。愿化成龙杖，来看雉子斑。
寄鸿儿
作者：邝露
朝代：清
体裁：五言律诗

大儿才八岁，见鲤学缄词。讵识冥鸿性，弥深舐犊悲。但能长傍母，不必更寻师。莫似而翁傲，飘飘云水期。
寒食吟
作者：邝露
朝代：清
体裁：古风

去年寒食日南天，今年寒食石城边。一年相去九千里，明年况复在燕然。只留四百峰头月，夜夜猿啼蕙帐前。
寿叶宗伯曾城先生七帙
作者：邝露
朝代：清
体裁：古风

尚父迈奇龄，留侯洵处子。允矣帝王师，如彼丘园士。缫丝知丝长，壁鲜会鲜旨。监古别世资，灼然观彼美。鸣凤瑞黄柯，犹龙敦孔拟。操衡广国华，题舆正邦轨。出谷金陵云，翻飞吴江汜。雌守类木鸡，龙韬韫苍兕。楚相傲皇坟，陈农富图史。逸箧访遗亡，铜铭诫臧否。杜口毗邪津，标玄齐一指。览揆撰何辰，东壁昏中倚。严霜竦灵木，朱蘤随风靡。陵苕有隆替，况乃寒泉茝。白日殁芦中，吹箫惊吴市。哀多觉指繁，非君谁能理。钟山嗽玙璠，三茅随杖屣。餐玉仪松乔，徵噫佩园绮。介眉非兕觥，薄言树葑菲。
寿郑元戎
作者：邝露
朝代：清
体裁：七言律诗

半壁凌烟想画容，十年横海有奇封。蚩尤雾合逢玄女，白帝蛇分待赤松。虎旅九重归铁券，龟台三使下金墉。太平未献河汾策，谁勒徽猷紫殿钟。
小天台玩月
作者：邝露
朝代：清
体裁：古风

谷风弄微寒，月出炤衣露。广除延淑清，雅琴发幽趣。厂朗人事绝，微芳自吟傲。崇林激鲜飙，鹤鸣如有悟。虑澹体自轻，敛神入玄素。松乔控浮碧，提携向烟路。悬解谢蛇蝉，标空绝文附。永言去天伐，赏心契匏瓠。
山中送友人归途已长触物有叹
作者：邝露
朝代：清
体裁：五言律诗

劳劳为客倦，日日送人归。芳草雨中碧，杨花愁处飞。农夫戒春及，老少咸相依。谁能去乡井，终负越山薇。
山堂卧病孙宏先裹药来看
作者：邝露
朝代：清
体裁：七言律诗

心知越绝无双士，目见孙郎有二毛。昭质未亏岚海瘴，辩才先发广陵涛。萧条有客探云水，寂寞何人问桔槔。君去荜门风自掩，碧菭黄叶梦魂劳。
巫山之阳香溪之阴明妃神女厥迹存焉
作者：邝露
朝代：清
体裁：五言律诗

丹青辞上苑，云雨下阳台。骄胡没何处，襄王安在哉。溪清香见石，枕冷梦无媒。楚汉风流地，长歌问草莱。
巴陵琴酌送羽人游青城
作者：邝露
朝代：清
体裁：五言律诗

弹琴劝君酒，君去少知音。此曲岂不古，拨弦人尽今。夜移衡汉浅，月落洞庭深。少别成千岁，依然此夕心。
并蒂莲为何夫子赋
作者：邝露
朝代：清
体裁：七言律诗

沧波太液昔曾闻，双萼朱衣紫逻分。合璧共承仙掌露，晚霞晴绽蕊宫云。香闺解刺熊罴筦，花梦遥通翡翠裙。谁擘巨灵开二华，青天削出不如君。
广武吟
作者：邝露
朝代：清
体裁：古风

穷途酒狂贫阮藉，经过广武长叹息。当时直是无英雄，坐令竖子誇功绩。翩翩画锦怀东徂，相赠咸阳天府都。白登城上僬侥胡，几回胆落闻喑呜。独有新丰与旧沛，黄屋萧疏故人在。酣拥儿童歌四方，千古差称垓下对。
建业送袁羽人归罗浮
作者：邝露
朝代：清
体裁：五言律诗

白下蝉声急，朱明客独归。都人歌有爵，游子赋无衣。长袖为君舞，高年见面稀。自伤行渐北，为爱雁南飞。
当事君行
作者：邝露
朝代：清
体裁：古风

不哑吞炭漆为疠，殿屎入梁，匍匐入厕。更音易貌心苦悲，良友断肠，妻不与知。百年意气生命促，不斩君衣，何能瞑目。主雠未报白日逋，亮为国士，安得完肤。身无完肤仇未报，斩衣流血徒草草。褫仇之魄，以愧二心。臣命不如，臣心已穷。
怨歌行
作者：邝露
朝代：清
体裁：乐府曲辞

红兰开晓日，五色耀君堂。春风藉相媚，恬坐不闻香。佳人处遐室，独立寤青阳。缄情复缄意，叹息此时光。
愁霖答石巢先生
作者：邝露
朝代：清
体裁：古风

倦羽值秋霖，霖秋伤客心。他山翳灵木，远草不借阴。时鞠萎佳色，幽兰败霃阴。鹳鸣增妇叹，鸟舞兴僮吟。遵鸿不下食，孤影相追寻。羡彼鹪鹩鸟，一枝能处心。
扈跸临廱归自中书堂呈苏相国一百韵
作者：邝露
朝代：清
体裁：五言排律

象载翔交泰，龙文飞应乾。荧光河九润，佳晕日初璇。有焕深衢室，无为御讲筵。升闻铜马帝，寅亮玉堂贤。揆日乘黄屋，仪天构采椽。虞风开阜愠，汤泽布炎燀。黑水通南海，黄麾扫北寘。王章驱左服，天乐降柔牷。受箓逢玄女，披图待偓佺。乌流玉屋瑞，鸟下讲堂鳣。压纽星虹绕，垂裳礼乐虔。三苗衔戚羽，七萃引楼船。推毂青萍吼，挥戈赤日朘。瓯珠栖月蚌，蜡玉拂郊蝝。神箓生山岳，瑶光注海堧。穗城天鸐降，丹徼夏鹏骞。瑞相侔岩石，祯符汇大川。掞天胸次阔，定命指纹连。鼎足垂金鉴，台阶应宝躔。蝌书镌史籀，骏骨礼方歅。兰省翻经富，蓬壶象帝先。金鱼衔不借，玉燕梦初圜。窗琐宫云映，扉香岛雾阗。铜仙披鹤禁，桂女释麋纯。红药翻瑶砌，榑桑视锦砖。词头勤斧藻，国手让蹄筌。绿字庖牺浣，青藜太乙燃。代工宸翰丽，启沃秘书诠。晓入班升棘，宵归烛赐莲。声华扬北斗，师表藉南诠。赤道量衡设，玄英水鉴研。琏瑚宗二代，桃李化三千。云汉章逾倬，微垣望益坚。玄珠探罔象，蠹柬悟轮扁。王气藏珠斗，华风变女媊。金瓯亲黻冕，琼筮叶筳篿。熊像图椒寝，鸾缄出桂榜。三山齐捧日，五岭独擎天。纳麓风雷壮，承明日月便。真儒才命世，贵相业无前。负扆题书谨，临轩绝席专。苑花卿月迥，温树相风妍。驯雉巢鸱吻，鸣驺副鹤軿。对扬资庙算，奉引亚宫钿。少海陪先路，勾陈卫曲旃。起居新蹇蹇，书记旧翩翩。六曲遵周约，三章陋汉骈。明良琴瑟御，谟烈鼎彝联。敬胜丹书册，艰知七月篇。玺书欣拜手，衮服尽随肩。辟路通寒素，摅诚格上玄。元龟自昆命，雕虎敢分权。玉帛齐天会，金华戬帝编。九畴陈雨霁，五石炼云烟。作柱狂澜砥，回枯湛露偏。岁裁金币职，月损水衡钱。玉券三灵寿，瓛圭九锡遄。衣冠瞻万国，牙爪复三边。白羽麾神策，阴符允罕幵。隼边降肃慎，雕外没先零。仙仗鸳鸾集，嵩呼凤鸟传。江山恢禹迹，天地入尧年。搏石夔居舜，和羹说在殷。庆云囷叆叇，籞气暖延绵。斟酌天浆满，招摇斗柄旋。平台题玉貌，石室教璚仙。槐柳依行马，簪裾绕附蝉。散骑伻凤节，侍史热龙涎。虹玉腰为带，泥金手作笺。阁甍交彩殿，沟水切朱弦。礼数人间绝，荣名天保全。霞尊致醽醁，云堵奏韶渊。河马呈签轴，山龙备紞綖。佩琚双珩白，朝服四门鲜。吁俊尊三能，神奸铸九埏。旆常铭法驾，金石振宫县。吐握逢公旦，飘零许仲宣。赏音山水遇，感义发肤捐。花授江郎笔，庭分谢朓毡。皇坟耽藻绘，骚赋窃丹铅。击筑游燕赵，吹箫过市廛。自甘鳀壑卧，谁恋凤池牵。帝室惭雕篆，天书愧锦鞯。修蛾曾市妒，弱羽怯空弦。鸣雁愁供客，操豚笑祝田。畏途心屡折，泣路眼频穿。璧刖终投楚，金兼未筑燕。家徒四壁立，国步九丘邅。木石疲精卫，枋榆吓腐鸢。失时悲市骏，饮恨化啼鹃。蹈海秦军却，忧天杞客悛。茱萸嘲鷇食，乔木滞莺迁。土偶行何适，匏瓜击独怜。曳裾趋建礼，珥笔奉甘泉。金铉方持鼎，瑜衡念在璿。弹冠谢容饰，跃冶负陶甄。兰露朝承饮，荷风晚自搴。有台欣乐只，控地绝攀缘。西掖芳时晏，东皇岁序愆。丝纶虽五色，何自答埃涓。
扈跸临廱归自中书堂呈苏相国一百韵
作者：邝露
朝代：清

象载翔交泰，龙文飞应乾。荧光河九润，佳晕日初璇。有焕深衢室，无为御讲筵。升闻铜马帝，寅亮玉堂贤。揆日乘黄屋，仪天构采椽。虞风开阜愠，汤泽布炎燀。黑水通南海，黄麾扫北寘。王章驱左服，天乐降柔牷。受箓逢玄女，披图待偓佺。乌流玉屋瑞，鸟下讲堂鳣。压纽星虹绕，垂裳礼乐虔。三苗衔戚羽，七萃引楼船。推毂青萍吼，挥戈赤日朘。瓯珠栖月蚌，蜡玉拂郊蝝。神箓生山岳，瑶光注海堧。穗城天鸐降，丹徼夏鹏骞。瑞相侔岩石，祯符汇大川。掞天胸次阔，定命指纹连。鼎足垂金鉴，台阶应宝躔。蝌书镌史籀，骏骨礼方歅。兰省翻经富，蓬壶象帝先。金鱼衔不借，玉燕梦初圜。窗琐宫云映，扉香岛雾阗。铜仙披鹤禁，桂女释麋纯。红药翻瑶砌，榑桑视锦砖。词头勤斧藻，国手让蹄筌。绿字庖牺浣，青藜太乙燃。代工宸翰丽，启沃秘书诠。晓入班升棘，宵归烛赐莲。声华扬北斗，师表藉南诠。赤道量衡设，玄英水鉴研。琏瑚宗二代，桃李化三千。云汉章逾倬，微垣望益坚。玄珠探罔象，蠹柬悟轮扁。王气藏珠斗，华风变女媊。金瓯亲黻冕，琼筮叶筳篿。熊像图椒寝，鸾缄出桂榜。三山齐捧日，五岭独擎天。纳麓风雷壮，承明日月便。真儒才命世，贵相业无前。负扆题书谨，临轩绝席专。苑花卿月迥，温树相风妍。驯雉巢鸱吻，鸣驺副鹤軿。对扬资庙算，奉引亚宫钿。少海陪先路，勾陈卫曲旃。起居新蹇蹇，书记旧翩翩。六曲遵周约，三章陋汉骈。明良琴瑟御，谟烈鼎彝联。敬胜丹书册，艰知七月篇。玺书欣拜手，衮服尽随肩。辟路通寒素，摅诚格上玄。元龟自昆命，雕虎敢分权。玉帛齐天会，金华戬帝编。九畴陈雨霁，五石炼云烟。作柱狂澜砥，回枯湛露偏。岁裁金币职，月损水衡钱。玉券三灵寿，瓛圭九锡遄。衣冠瞻万国，牙爪复三边。白羽麾神策，阴符允罕幵。隼边降肃慎，雕外没先零。仙仗鸳鸾集，嵩呼凤鸟传。江山恢禹迹，天地入尧年。搏石夔居舜，和羹说在殷。庆云囷叆叇，籞气暖延绵。斟酌天浆满，招摇斗柄旋。平台题玉貌，石室教璚仙。槐柳依行马，簪裾绕附蝉。散骑伻凤节，侍史热龙涎。虹玉腰为带，泥金手作笺。阁甍交彩殿，沟水切朱弦。礼数人间绝，荣名天保全。霞尊致醽醁，云堵奏韶渊。河马呈签轴，山龙备紞綖。佩琚双珩白，朝服四门鲜。吁俊尊三能，神奸铸九埏。旆常铭法驾，金石振宫县。吐握逢公旦，飘零许仲宣。赏音山水遇，感义发肤捐。花授江郎笔，庭分谢脁毡。皇坟耽藻绘，骚赋窃丹铅。击筑游燕赵，吹箫过市廛。自甘鳀壑卧，谁恋凤池牵。帝室惭雕篆，天书愧锦鞯。修蛾曾市妒，弱羽怯空弦。鸣雁愁供客，操豚笑祝田。畏途心屡折，泣路眼频穿。璧刖终投楚，金兼未筑燕。家徒四壁立，国步九丘邅。木石疲精卫，枋榆嚇腐鸢。失时悲市骏，饮恨化啼鹃。蹈海秦军却，忧天杞客悛。茱萸嘲鷇食，乔木滞莺迁。土偶行何适，匏瓜击独怜。曳裾趋建礼，珥笔奉甘泉。金铉方持鼎，瑜衡念在璿。弹冠谢容饰，跃冶负陶甄。兰露朝承饮，荷风晚自搴。有台欣乐只，控地绝攀缘。西掖芳时晏，东皇岁序愆。丝纶虽五色，何自答埃涓。
拟古
作者：邝露
朝代：清

侧匿复侧匿，弦望何太逼。故乡邈莫僝，前路旷以逖。男儿陊生盘，弧矢会有役。翡翠生南国，狐貉产北狄。各怀皮羽用，洁身充贡职。含章去邦国，中道昧羽翼。美人在青云，极目伤春心。不如麋与鹿，丰草翳长林。灼灼艳阳花，喃喃鳦初语。粲粲怀春子，攀花出琼树。凫藻唼清漪，见人不能去。落花易到地，倡楼逢日莫。自媒非所钦，床空理当误。高高崧山松，亭亭泰山柏。历历冯生人，谁为浮丘伯。烹鱼臇肥炙，美酒何所惜。出门辞乙雀，矫掌长安陌。两京隔千里，层城高百尺。金匮出玉书，文谟布方策。击筑和酒人，探丸追借客。磊砢放情愿，敖游忘南北。吉日丽嘉燕，盘乐欢未央。赵瑟奏离鸿，秦箫吟凤凰。引商杂流徵，思与浮云长。同心齐入听，赡彩丰报章。浮生何为者，晔若石火光。飞云奋六翼，执玉耀明堂。守株待毚兔，无乃皆亡羊。朱楼灼云汉，丹霞函太清。凤凰啼阿阁，文昌贯玉绳。丹唇激素秋，随风感我情。借问讴者谁，韩娥倚秦青。长河响流月，崇兰播芳馨。歌竟复啸叹，行云惨不征。知音在何许，彳亍望尔刑。安得肃肃羽，翰飞戾高冥。芳州采白蘋，惆怅芳州客。采采将何之，悠悠望阡陌。白云起高山，故乡千里隔。一草不可贻，云胡慰离索。肃肃雁南向，蟋蟀入户庭。三五纵横陈，缺月向我明。放情凌霄汉，心与归云征。维桑何遥遥，尚闻蟪蛄声。昔我同林鸟，雄飞入西京。既饱上林实，安知我巢倾。玉绳不可织，河鼓难为鸣。寄言少年客，努力崇虚名。猗猗合欢竹，托根九疑阴。洁身事君子，靓言谐瑟琴。瑟琴声有歇，夫妇会有别。河广川无梁，跂睇情缄觼。夕月晤光仪，闻雷候车辙。入户见崇兰，怀芳吐幽烈。春露注华滋，秋风败严雪。愆期畏媒劳，笃心守时节。君行植芳草，窈窕寤春荣。云胡弥岁月，芳意竟何成。攀花结为带，约以具寝兴。岂不贱葑菲，物久乃逾馨。西北有织女，东南望河鼓。缺月湛明河，激然不得渡。临风濯纤腰，机杼委霜露。玉仪随变化，离忧不知老。岂无贪狼星，执心为君故。四骊遵长衢，六辔犹在手。野旷天苍然，风吹白杨柳。日月相摧斥，在世图速朽。荣名少年事，奄忽成白首。长夜何冥冥，拱木敛人寿。天行同物化，陶然酌杯酒。长城万馀里，宫阙入浮云。飂风驱秋雁，榆黄华叶陨。羲和无停轨，颓光惨萧辰。断尾掉泥涂，无为豢牺牲。南海有素女，玉颜仪冰华。鲛绡织为衣，向月吹金笳。思多觉指繁，馀音散天涯。振衣曳长袖，漂渺临朱霞。愿为双鸣凤，食君阿园花。驱马北邙北，垒垒皆古坟。坟中白杨树，辘轳摧为薪。上有无字碣，下有千年人。奚辩子与孙，宁知冬复春。莙蒿荐时俎，涓滴不入唇。寄言卫生客，畏途君需遵。首山铸神鼎，飞龙竟何陈。孟尝方贵倨，试听雍门琴。去者不可追，有生理当化。委形非我真，吹万一何假。伯夷不足钦，何况景公马。不见玉井莲，结根深太华。颜色炤万方，朱华日堪把。人生有何乐，所乐在忘忧。世短耳目长，何不恣遨游。傲游当少年，披轻策肥鲜。竖儒守一丘，但为乡里贤。不食风与雪，谁能得神仙。奄忽岁云暮，鹔鹴互鸣悲。庭霰纷交集，王孙饱无时。驰情怀玉佩，佳人怅有违。牢情娓长夜，脉脉梦光仪。灵妃感精霸，税鸾停风螭。宝瑟洒虹梁，葳蕤开玉扉。回目若有授，薄怒前相持。亮无鹣鹣翼，安能摩天飞。茝兰思沅澧，谑浪非所宜。冰弦奏秋竹，泪落如县丝。十月纳禾稼，祈年布天宗。众人皆墐户，胡我独转蓬。淮海化文雉，委羽吹烛龙。故人岭南来，贻我玉山梅。贮向燕脂井，植向相思台。馀香馥襟帱，梦魂双徘徊。微阳生暖律，春风变寒灰。道逢故乡客，遗我鲛人绡。万里赠文绮，故心终不遥。冰蚕剧火鼠，九夏风飙飙。值此苦寒月，裼裘扬鼲貂。物珍时不遇，感激奏长谣。皦月流光彩，炤我游子颜。端忧谁为理，取琴时一弹。泠泠怀仙吟，侧侧行路难。夜久天地开，正声出其间。陶情入元化，巀嶭蓬莱山。
拟古·其一
作者：邝露
朝代：清
体裁：古风

侧匿复侧匿，弦望何太逼。故乡邈莫僝，前路旷以逖。男儿陊生盘，弧矢会有役。翡翠生南国，狐貉产北狄。各怀皮羽用，洁身充贡职。含章去邦国，中道昧羽翼。美人在青云，极目伤春心。不如麋与鹿，丰草翳长林。
拟古·其七
作者：邝露
朝代：清
体裁：古风

肃肃雁南向，蟋蟀入户庭。三五纵横陈，缺月向我明。放情凌霄汉，心与归云征。维桑何遥遥，尚闻蟪蛄声。昔我同林鸟，雄飞入西京。既饱上林实，安知我巢倾。玉绳不可织，河鼓难为鸣。寄言少年客，努力崇虚名。
拟古·其三
作者：邝露
朝代：清
体裁：古风

高高崧山松，亭亭泰山柏。历历冯生人，谁为浮丘伯。烹鱼臇肥炙，美酒何所惜。出门辞乙雀，矫掌长安陌。两京隔千里，层城高百尺。金匮出玉书，文谟布方策。击筑和酒人，探丸追借客。磊砢放情愿，敖游忘南北。
拟古·其九
作者：邝露
朝代：清
体裁：古风

君行植芳草，窈窕寤春荣。云胡弥岁月，芳意竟何成。攀花结为带，约以具寝兴。岂不贱葑菲，物久乃逾馨。
拟古·其二
作者：邝露
朝代：清
体裁：古风

灼灼艳阳花，喃喃鳦初语。粲粲怀春子，攀花出琼树。凫藻唼清漪，见人不能去。落花易到地，倡楼逢日莫。自媒非所钦，床空理当误。
拟古·其二十
作者：邝露
朝代：清
体裁：古风

皦月流光彩，炤我游子颜。端忧谁为理，取琴时一弹。泠泠怀仙吟，侧侧行路难。夜久天地开，正声出其间。陶情入元化，巀嶭蓬莱山。
拟古·其五
作者：邝露
朝代：清
体裁：古风

朱楼灼云汉，丹霞函太清。凤凰啼阿阁，文昌贯玉绳。丹唇激素秋，随风感我情。借问讴者谁，韩娥倚秦青。长河响流月，崇兰播芳馨。歌竟复啸叹，行云惨不征。知音在何许，彳亍望尔刑。安得肃肃羽，翰飞戾高冥。
拟古·其八
作者：邝露
朝代：清
体裁：古风

猗猗合欢竹，托根九疑阴。洁身事君子，靓言谐瑟琴。瑟琴声有歇，夫妇会有别。河广川无梁，跂睇情缄觼。夕月晤光仪，闻雷候车辙。入户见崇兰，怀芳吐幽烈。春露注华滋，秋风败严雪。愆期畏媒劳，笃心守时节。
拟古·其六
作者：邝露
朝代：清
体裁：古风

芳州采白蘋，惆怅芳州客。采采将何之，悠悠望阡陌。白云起高山，故乡千里隔。一草不可贻，云胡慰离索。
拟古·其十
作者：邝露
朝代：清
体裁：古风

西北有织女，东南望河鼓。缺月湛明河，激然不得渡。临风濯纤腰，机杼委霜露。玉仪随变化，离忧不知老。岂无贪狼星，执心为君故。
拟古·其十一
作者：邝露
朝代：清
体裁：古风

四骊遵长衢，六辔犹在手。野旷天苍然，风吹白杨柳。日月相摧斥，在世图速朽。荣名少年事，奄忽成白首。长夜何冥冥，拱木敛人寿。天行同物化，陶然酌杯酒。
拟古·其十七
作者：邝露
朝代：清
体裁：古风

奄忽岁云暮，鹔鹴互鸣悲。庭霰纷交集，王孙饱无时。驰情怀玉佩，佳人怅有违。牢情娓长夜，脉脉梦光仪。灵妃感精霸，税鸾停风螭。宝瑟洒虹梁，葳蕤开玉扉。回目若有授，薄怒前相持。亮无鹣鹣翼，安能摩天飞。茝兰思沅澧，谑浪非所宜。冰弦奏秋竹，泪落如县丝。
拟古·其十三
作者：邝露
朝代：清
体裁：古风

南海有素女，玉颜仪冰华。鲛绡织为衣，向月吹金笳。思多觉指繁，馀音散天涯。振衣曳长袖，漂渺临朱霞。愿为双鸣凤，食君阿园花。
拟古·其十九
作者：邝露
朝代：清
体裁：古风

道逢故乡客，遗我鲛人绡。万里赠文绮，故心终不遥。冰蚕剧火鼠，九夏风飙飙。值此苦寒月，裼裘扬鼲貂。物珍时不遇，感激奏长谣。
拟古·其十二
作者：邝露
朝代：清
体裁：古风

长城万馀里，宫阙入浮云。飂风驱秋雁，榆黄华叶陨。羲和无停轨，颓光惨萧辰。断尾掉泥涂，无为豢牺牲。
拟古·其十五
作者：邝露
朝代：清
体裁：古风

去者不可追，有生理当化。委形非我真，吹万一何假。伯夷不足钦，何况景公马。不见玉井莲，结根深太华。颜色炤万方，朱华日堪把。
拟古·其十八
作者：邝露
朝代：清
体裁：古风

十月纳禾稼，祈年布天宗。众人皆墐户，胡我独转蓬。淮海化文雉，委羽吹烛龙。故人岭南来，贻我玉山梅。贮向燕脂井，植向相思台。馀香馥襟帱，梦魂双徘徊。微阳生暖律，春风变寒灰。
拟古·其十六
作者：邝露
朝代：清
体裁：古风

人生有何乐，所乐在忘忧。世短耳目长，何不恣遨游。傲游当少年，披轻策肥鲜。竖儒守一丘，但为乡里贤。不食风与雪，谁能得神仙。
拟古·其十四
作者：邝露
朝代：清
体裁：古风

驱马北邙北，垒垒皆古坟。坟中白杨树，辘轳摧为薪。上有无字碣，下有千年人。奚辩子与孙，宁知冬复春。莙蒿荐时俎，涓滴不入唇。寄言卫生客，畏途君需遵。首山铸神鼎，飞龙竟何陈。孟尝方贵倨，试听雍门琴。
拟古·其四
作者：邝露
朝代：清
体裁：古风

吉日丽嘉燕，盘乐欢未央。赵瑟奏离鸿，秦箫吟凤凰。引商杂流徵，思与浮云长。同心齐入听，赡彩丰报章。浮生何为者，晔若石火光。飞云奋六翼，执玉耀明堂。守株待毚兔，无乃皆亡羊。
摩天岭望安南
作者：邝露
朝代：清
体裁：五言律诗

峻岭极金邻，迢遥望九真。凤衔金汁遍，鱼戏艾花春。火粒收畲客，冰绡出海人。八蚕无恶岁，何谢葛天民。
数诗
作者：邝露
朝代：清
体裁：古风

一经非所慕，钩索综群书。二纪迄无成，避地日南隅。三迁礼潜霍，束带宾鸿儒。四科躐高足，游夏避簪裾。五岳恣幽讨，驾鸿凌紫虚。六琯奏双成，弱水腾文鱼。七襄翔禹步，青使接昆墟。八公齐击节，鸡犬云中驱。九仙同日至，餐玉弄璠玙。十州绝飞控，税言班生庐。
文选台玩月寄石巢先生
作者：邝露
朝代：清
体裁：古风

渺渺江上水，迢迢江上山。思君临高台，应门启重关。不关竟何待，朗月垂光彩。夙昔与君期，君来月华在。月华三五夕，流彩盈帏幄。仙人劝我餐，令我好颜色。莫将盈璧比馀辉，世上悠悠寡相识。
文选楼眺望
作者：邝露
朝代：清
体裁：五言律诗

春风将柳色，骀荡入西楼。游子搴帘望，婉如娈女愁。杂花开陌树，归雁隔河洲。京国浮云外，长江日夜流。
文选楼答石巢先生人日见寄
作者：邝露
朝代：清
体裁：五言律诗

汊雁归南国，传书下皖城。老敦彭泽节，少计仲宣名。柏叶怜芳气，梅花问落英。空居选楼上，独夜寤昭明。
明河篇
作者：邝露
朝代：清
体裁：古风

高楼放寥天，明月照万多。玉绳低碧落，金商厉朱柯。秋气入兰襟，我劳悲如何。且勿叹如何，听妾唱明河。一去复一年，天上摧双蛾。交甫泣新珠，湘灵愁夜波。驰情属灵匹，延梦倩君过。
曲中见雪
作者：邝露
朝代：清
体裁：五言律诗

祈年看瑞雪，况在莫愁家。彼美临芳树，先春见落花。凝情符皦日，盈手思瑶华。欲偶幽兰曲，同心怅有遐。
杂诗
作者：邝露
朝代：清
体裁：古风

啧啧贾人子，弧矢待翓颃。道与贫士言，殊涂不相让。移山转辘轳，结焰称铢两。庖充易牙宰，席使邯郸倡。四饭列鼓钟，三浇陈醴酱。方雠粱肉恶，复讶绮纨伧。卖珠要汉主，椎牛走秦将。藏虚信儒雅，居奇贵倜傥。啧啧贾人子，草玄何足尚。
杏花堰访紫菭隐君
作者：邝露
朝代：清
体裁：五言律诗

枫林二月雪，雪霁问君家。玉笈芝房气，铜陵杏堰花。更清鼍出瀑，笙迥鹤梯霞。不注丹台箓，吾生信有涯。
桂林宗侯燕集
作者：邝露
朝代：清
体裁：五言律诗

桂魄陶芳夜，琴心感丽人。玉龙无剩伎，金雁有馀春。草圣飞裙练，花卿过袜尘。如何此时节，送客独留髡。
梅花
作者：邝露
朝代：清
体裁：五言律诗

美人迟暮意，纤手抚寒条。素魄一为濯，香魂可自招。倩谁邀玉篴，何以托琼瑶。莫叹江南橘，庾关路更遥。
梦中咏十九首隐几偶成
作者：邝露
朝代：清

古人卧掷天台赋，我亦梦识枚乘诗。青葱柏树五陵上，长衢夹道连彤墀。双阙金铺龙马立，千门玉柱凤凰仪。朱邸鸣钟开早宴，翠■白纻流纷倩。桃杏含春照远山，芙蓉弄水明秋练。向晚留髡钗满地，先春送客花盈殿。哪能复顾尚书期，可怜未睹王嫱面。殷红叠翠逐韩嫣，一笑千金珠弹圜。轻宪当风飏粉面，晚妆如月透珠帘。纤裳襞袖榴花湿，玉腕琼肌蕙草鲜。小娣齐眉吴郑旦，大兄度曲李延年。织成宝带鸳鸯锦，并坐瑶笙阆苑仙。公子年年惜芳树，金吾夜夜敞雕筵。雕筵芳树荫宫霞，五侯七贵矜骄奢。金罍云山陈玉馔，琼姬风雪舞瑶华。刘牧镇过袁绍府，武安鄂饮魏其家。东朝首鼠王公震，西狩获麟国士嗟。差向如渑淹日月，宁论有海变桑麻。宾主共能将绣虎，圭窬私念剖灵蛇。子政翻经藜火烬，冯唐执戟柘光斜。对策云龙愁螮蝀，期年金马似天涯。东方馁望三千实，博望魂摇八月槎。东方大笑张骞哭，去日池台生苜蓿。明月停歌迥不飞，流霞入管更还促。宝马香车沸锦城，繁弦促调摇金屋。京华乐盛易生悲，身逐浮云无所畀。黯黯销魂还入梦，沧洲明月下江篱。
梦中咏十九首隐几偶成
作者：邝露
朝代：清
体裁：古风

古人卧掷天台赋，我亦梦识枚乘诗。青葱柏树五陵上，长衢夹道连彤墀。双阙金铺龙马立，千门玉柱凤凰仪。朱邸鸣钟开早宴，翠■白纻流纷倩。桃杏含春照远山，芙蓉弄水明秋练。向晚留髡钗满地，先春送客花盈殿。哪能复顾尚书期，可怜未睹王嫱面。殷红叠翠逐韩嫣，一笑千金珠弹圜。轻宪当风飏粉面，晚妆如月透珠帘。纤裳襞袖榴花湿，玉腕琼肌蕙草鲜。小娣齐眉吴郑旦，大兄度曲李延年。织成宝带鸳鸯锦，并坐瑶笙阆苑仙。公子年年惜芳树，金吾夜夜敞雕筵。雕筵芳树荫宫霞，五侯七贵矜骄奢。金罍云山陈玉馔，琼姬风雪舞瑶华。刘牧镇过袁绍府，武安鄂饮魏其家。东朝首鼠王公震，西狩获麟国士嗟。差向如渑淹日月，宁论有海变桑麻。宾主共能将绣虎，圭窬私念剖灵蛇。子政翻经藜火烬，冯唐执戟柘光斜。对策云龙愁螮蝀，期年金马似天涯。东方馁望三千实，博望魂摇八月槎。东方大笑张骞哭，去日池台生苜蓿。明月停歌迥不飞，流霞入管更还促。宝马香车沸锦城，繁弦促调摇金屋。京华乐盛易生悲，身逐浮云无所畀。黯黯销魂还入梦，沧洲明月下江蓠。
楚中
作者：邝露
朝代：清
体裁：七言绝句

芙蓉霜老碧波潭，雪破鲈鱼霜破柑。读能离骚无一事，半篷秋色下湘南。
次儿为马兵捆去客有鉴其胥靡解骖赎之诗以训焉
作者：邝露
朝代：清
体裁：五言律诗

龀龀柔童子，贪看人捉人。讵谙黄鸟语，哪识白华身。觉后方知痛，忧来不见亲。隆寒需闭户，恬坐阅芳春。
止酒和陶靖节
作者：邝露
朝代：清
体裁：古风

止酒不可止，得酒性乃便。何世非大梦，何夜非长年。何天非梦梦，何帝非陶然。大饮盗海岳，醢龙酺麟肩。小饮盗沼沚，烹葵醊茎莲。嗒然既丧我，优哉复忘天。天岂与我违，太和同周旋。笑彼独清醒，怀沙甘湛渊。沐猴希万乘，封豕冠进贤。乘舆辱执盖，箕豆横相煎。手持一樽者，不受诸可怜。
步出崇文门
作者：邝露
朝代：清
体裁：古风

步出崇文门，清明七贵欢。游女千蝶衣，弱息双珠簪。喷沙白玉马，殷殷璊玉鞍。马是委宛龙，人是夷朝安。马后朱缨络，马首玉莲冠。马镳金连钱，鋈鞅珊瑚纤。七香石崇牛，千金韩嫣弹。双飞杳将落，五剧逐相龛。射雉西山侧，盘马南郊坛。
水仙花
作者：邝露
朝代：清
体裁：七言律诗

谁殿湘沅九畹芳，蕙兰凋尽撷嫣香。汉滨雪净明珰解，雒浦波微玉佩将。桂女霓衣纷月户，灵娥锦瑟寄穷桑。涂黄莫认梅花额，恐有瑶姬妒寿阳。
汉家行赠蒋秀才
作者：邝露
朝代：清
体裁：古风

汉家狗尾专人君，恣睢睥睨吞人群。王公胁息仰馀唾，满坐不值钱一文。将军贤者气百倍，裂眦冲冠长啑咳。侯王错愕心胆落，盈庭首鼠无坚对。指天画地仗良友，丰屋蔀家甘见沫。侯自我失何多哀，颍清颍浊胡为哉。攘臂恨不磔隅虎，坐令廷辩空徘徊。徘徊吞声目如电，意气无馀掩书卷。书空折摺口三钳，对酒骂坐心百鍊。翻思倒柄误太阿，未详雨雪先飞霰。祇道邯郸一符窃，宁期博浪千乘殿。马角星虹天有错，翻云散雨还乡县。齐客尽道田文死，卫人不走汲公贱。高天只影空局蹐，搔首踟蹰视宵练。宵练煌煌折不开，斗牛之气成风雷。遥想草玄投閤后，漠家方识子云才。
汎彭蠡
作者：邝露
朝代：清
体裁：古风

禹潴宕元气，浮客哀吟清。洞庭发湓浦，崩波愁兼程。若华夕阴裣，封楚归云征。秋霜脆荣木，暮景革韶龄。三洲闻鲍札，九派验桑经。琴高翔赤鲤，江妃翳瑶英。荧台光爌朗，气閤幻洪溟。鱼鳖纷有化，吾生独何营。
江南春
作者：邝露
朝代：清
体裁：五言律诗

杂英飞少女，榴火粲东君。鸟弄枝成曲，鱼动水圜文。谢客云对屐，罗敷日照裙。春风正难忍，杨柳故纷纷。
江门谒陈文恭白沙先生祠
作者：邝露
朝代：清
体裁：七言律诗

楚云台接小匡庐，紫水归人赋卜居。鹤发尚披孺子服，羊裘终枉美人车。山连北户多藏豹，门对南溟有化鱼。碧玉楼前千仞雪，肯容狂简礼簪裾。
池阳六门三土严逐妓余出祖之
作者：邝露
朝代：清
体裁：五言律诗

碧云空溅泪，可以赠生离。自古非今日，朱颜不遇时。秦淮限桃叶，汉月拥文姬。一领阳关奏，殊惭轻薄儿。
池阳杏花村酒垆
作者：邝露
朝代：清
体裁：古风

行乐至西城，兹游吾已屡。鸡鸣杏花中，湖光日方举。村店傍水开，茶烟出深树。村酒杏花色，皎皎当垆女。能言牧之事，错杂若花絮。醉即眠其侧，酒醒复归去。
池阳谒梁昭明太子遗庙
作者：邝露
朝代：清

文心瞻睿作，遗像肃宗工。雪日明春甸，藤花落古宫。蛇珠衡玉尺，鸡戟冠云虹。璧礼崇贤会，长江直向东。十年工选体，二月谒昭明。邺下骊珠贵，缑山鹤盖轻。讴歌归琬琰，俎豆肃兰蘅。何代应刘辈，而非羁旅情。
池阳谒梁昭明太子遗庙·其一
作者：邝露
朝代：清
体裁：五言律诗

文心瞻睿作，遗像肃宗工。雪日明春甸，藤花落古宫。蛇珠衡玉尺，鸡戟冠云虹。璧礼崇贤会，长江直向东。
池阳谒梁昭明太子遗庙·其二
作者：邝露
朝代：清
体裁：五言律诗

十年工选体，二月谒昭明。邺下骊珠贵，缑山鹤盖轻。讴歌归琬琰，俎豆肃兰蘅。何代应刘辈，而非羁旅情。
洞庭
作者：邝露
朝代：清
体裁：五言律诗

人归洞庭水，心远百蛮天。虹饮吴山雨，蝉嘶楚岫烟。挂帆明月树，沽酒白云船。来雁纷南向，衡阳何处边。
洞庭酒楼
作者：邝露
朝代：清
体裁：五言律诗

落日洞庭霞，霞边卖酒家。晚虹桥外市，秋水月中槎。江白鱼吹浪，滩黄雁踏沙。相将楚渔父，招手入芦花。
洞箫行
作者：邝露
朝代：清
体裁：古风

贵不愿夔龙侍辇歌九韶，富不愿金谷秦筝按六幺。但愿中秋无云月当午，王郎酒酣为余吹洞箫。洞箫翕兮天气清，北斗插地天河倾。洞箫急兮天气肃，秦娥咽月湘妃哭。大簥箫箫风入松，崩云裂石吟水龙。小言札札机弄杼，一声两声落花雨。欲啭不啭态自生，上林学语调春莺。天声竹声妙无间，紫塞衔芦迭秋雁。秋雁春莺嗾嗾啼，尽随明月霭金闺。鸳鸯机上流黄妾，络纬镫边织锦妻。别有关山限城阙，风吹不到音尘绝。纨扇朝辞汉辇恩，琵琶夜控胡天月。月中霜杵响泠泠，孤猿啸月不可听。开处乍疑花踯躅，放时还作雨淋铃。淋铃踯躅成幽咽，幽咽不通声暂歇。定有肝肠未许人，指中飞出莲花舌。自言结客少年场，芙蓉出水未有霜。十年学调白翎雀，四海难逢金凤凰。今夕何夕是三五，夜如何其夜未央。请君徘徊三五弄，请君为作洞箫行。我初好音惟好此，羌篴胡笳空聒耳。不惜黄金铸子期，不遇平原不买丝。秦时弄玉去不返，嗟君此曲出已晚。不羡君家王子渊，青宫作赋万人传。不羡君家王子晋，玉笙一阕花千仞。羡君颜色簺花红，呼吸噫气通玄风。会须控鹤归缑岭，不教吹箫入汉宫。
浮海
作者：邝露
朝代：清
体裁：七言律诗

玉树歌残去淼然，齐州九点入荒烟。孤楂与客曾通汉，长剑怀人更倚天。晓日夜生圆峤石，古魂春冷蜀山鹃。茫茫东海皆鱼鳖，何处堪容鲁仲连。
浮湘
作者：邝露
朝代：清
体裁：五言律诗

潇湘闻鼓瑟，竹上泪痕青。归雁将何托，先花入窅冥。白云开一面，南岳露真形。不断游仙梦，依稀帝子灵。
浮湘礼三闾墓田寻贾生故宅
作者：邝露
朝代：清
体裁：七言律诗

浮湘孤月下灵渠，牢落残魂伴索居。庚子日斜闻野鸟，端阳沙淈见江鱼。天高未敢重相问，年少何劳更上书。此去樊城望京国，定从王粲赋归欤。
淮上
作者：邝露
朝代：清
体裁：五言律诗

离魂飞故国，多难后时荣。老向双瞳入，春归百感生。爱山频驻马，酌酒复听莺。堪笑无媒橘，遥遥淮上情。
清明
作者：邝露
朝代：清
体裁：五言律诗

在家常服食，无怒已经年。五岳寻师遍，孤琴共影眠。南魂迷黑齿，北首极幽燕。未化辽东鹤，何当省墓田。
游东田
作者：邝露
朝代：清
体裁：古风

笔墨相填缚，奇情任龙蠖。病寄昭明楼，寂甚子云阁。驰翰亦已疲，聿耕岂云乐。弃寘出东田，迢迢望山郭。澄湖濯新漪，泽兰纷扰弱。日入马蹄散，湖草丰可嚼。弃彼千里足，游戏在草泽。
游圭峰偕故园诸弟
作者：邝露
朝代：清
体裁：七言律诗

孤峰玄伫泗潸然，日落长熊万壑烟。绿护天荒南渡迹，玉台钟蠡建和年。泉香蕙若彯书带，坛靓松花覆讲筵。濒海昔闻邹鲁地，春风池草碧芊芊。
游扬历岩
作者：邝露
朝代：清
体裁：古风

担簦发大庾，旅宿阻兵蠚。未凑鸿鹄羽，乱象起肘腋。遂脱远游冠，穹跨极天石。倒景粲云扃，参差羽人宅。激雪舞倾湍，奔龙扈危策。鹤响来雾重，猿啼去天尺。石髓韫龙湫，金涧洞海脉。云笠驾鱼宾，霞标咀芝客。藻霄蔚云树，罗景汇香国。金梯可暂盘，消遥养风翮。讵窃灵丘书，孰探终南册。重轮绝曦駜，沸鼎启胡蓦。回驭婴雄图，永与仙路隔。
游石钟山寄匡云上人
作者：邝露
朝代：清
体裁：古风

钟山窍奇石，金奏蕴璠玙。微波媾灵牝，噌吰含龙鱼。神涛窥日母，鳀壑潜灵居。天声谢人巧，习坎均吹嘘。流目桑钦传，钟情伯翳书。弱龄敦夙好，岁晏孰华余。是时秋月中，初对惟匡庐。何渠山中人，白社过篮舆。
游飞来憩和光洞寻五色榴花率尔忘归
作者：邝露
朝代：清
体裁：七言律诗

七十二峰相对奇，绿潭疏影湛涟漪。桂薰萧帝龙舒碣，竹采轩辕阮隃枝。梅信先春传庾峤，潮痕经宿落天池。酒酣偶失和光路，五色榴花不可知。
滁阳寇退李太仆晓湘有干城之功却寄
作者：邝露
朝代：清
体裁：七言律诗

卧阁何劳借重臣，中都熊卫逐黄巾。环滁拟筑封鲸观，捍圉终怜数马人。洗甲雁嘶寒食雨，回铙莺咏落花尘。思君独步台城月，笑折金陵垂柳春。
演露堂成为何司寇文玉赋
作者：邝露
朝代：清
体裁：七言律诗

露华西邸主恩浓，移得巫阳第几峰。司寇俸钱供鹤米，尚书赐履识僲踪。东山选胜开棋墅，玉版参禅促箭锋。闻道圣人新建极，北窗云起半从龙。
燕台送王李二舍人出贬衡巫
作者：邝露
朝代：清
体裁：七言律诗

燕台送客柳纷纷，御苑莺声过漏闻。花重锦官啼望帝，月明瑶瑟吊湘君。巴童歌落荆门雪，楚客帆低剑阁云。圣主受釐思远谪，又随阿扈凤皇群。
燕歌行
作者：邝露
朝代：清
体裁：乐府曲辞

北斗插地天河明，闲房淅沥来秋声，玳梁辞扇燕栖萤。念君客游孤伶俜，矕龙吐凤入神京，胡为淹留竟无成。妾人年貌悲流星，二十已过三十并，长蛾蹙柳涕沾缨。搊丝贰甲弄秦筝，雁弦促柱离凤鸣，明月皦皦依檐楹。商风入闺霜依庭，灵娥捣药声摐清，悠悠长生非我情。白日蹙逼朱颜徂，关山迢遰心忉忉，蜿蜒思君生郁陶。寄声回雁霜天高，珠尘凝镜灭形模，谁能离忧永以牢。雅琴变调扬特操，忧来中人如毒醪，耿耿不寐听鸡号。凿帷明月鉴湘皋，崇兰委置同溪毛，馨香销歇辞襟帱。戴观天汉莽风涛，星津皎洁无轻舠，西鹣比翼妾怀劳。
独秀山侍宴应教
作者：邝露
朝代：清
体裁：七言律诗

瑶水星妃集凤墀，兔园曾为促芳词。芙蓉露冷淹吴质，云梦天寒从景差。兰版夜飞明月盖，桂丛秋赋小山枝。霓裳若倚当年袖，谁按清平调独迟。
猛虎行
作者：邝露
朝代：清
体裁：乐府曲辞

饮不尽三湘水，游不尽百蛮天。百蛮厌珍丽，哲士丁屯邅。抟风赴大翼，控景入幽燕。宁分猛虎食，无惊黄雀弦。倾金筑台观，厥价徒空县。雁风驱砂砾，狼烟树彊边。未贵洛阳纸，谁分云梦田。燕然未磨勒，周南滞归旋。羁怀何郁悒，开匣视龙泉。凄凄沉光采，提携莫弃捐。
玄元栖霞洞是日华月华君所居
作者：邝露
朝代：清
体裁：古风

二曜恣天游，七星迥地轴。北窍洞庭穴，南通九疑麓。左攀连卷桂，右策檀栾竹。冰壶槩太清，竦身入瑶局。日月二华君，兹游良可复。有酒斟酌之，篴声不在玉。石莲落复开，瞥然鸟过目。而我独何为，蜉蝣伤运速。知津者谁与，负刍聊蹢躅。异我如弁毛，吒牛食溪谷。
甲辰二月初六甘露降
作者：邝露
朝代：清
体裁：五言律诗

月浸仙人掌，云奇帝女台。清泠花院闭，的皪天宇开。降鹤通宵警，游鸿达曙哀。集灵三使至，应问长卿杯。
留别何夫子
作者：邝露
朝代：清
体裁：七言律诗

猛士悲歌起大风，酒徒连夜入新丰。闻诗东阁虚陪鲤，奏伎长杨较射熊。前席少年方哭汉，后车元老待和戎。谁怜虎帐横经客，差戴儒冠误乃公。
留都春事
作者：邝露
朝代：清
体裁：五言律诗

言禽初选树，稚蝶亦开丛。穷海无来信，长天有去鸿。担簦仍作客，服药未还童。不及庭前杏，春来烂熳红。
留都赠梁非馨
作者：邝露
朝代：清
体裁：五言律诗

逐客同征雁，翩翩出塞垣。誇胡曾断臂，哭汉不归魂。别久见如梦，相看无一言。龙精千尺雪，持照昔人心。
登九子
作者：邝露
朝代：清
体裁：五言律诗

朝参九华雪，暮宿九华钟。言寻金舍利，行傍玉芙蓉。雨脚移春殿，云衣挂乱峰。悠然秋浦月，来对海门松。
登二孤作
作者：邝露
朝代：清
体裁：古风

二孤表灵峙，九派流汤汤。江北采菱缓，江南桃叶长。灵仙时髣髴，征客思回翔。吞珠诳楚使，怀璧越吴乡。倘脱寰中累，因之步七襄。
白纻舞歌诗
作者：邝露
朝代：清

韶风澄涤霁金堂，椎钟展苓鸣篪簧，天翟威凤敛翳皇。绛树徐起召阳阿，翠帔飘摇垂绿罗。织雪为袍裂作巾，玉腕便旋汎无尘，畼若潺渊浮烛银。流散熠耀充雕楹，翔鹄乍止琼树莳，倏如惊飙驰白霓。钘山苹泽飞雪来，夭矫瑩洁明河颠。玙情瑾睐暧当人，瑶池珠泽绕筵生。萦空接景布流光，琳璃浩亹心飞扬，尽神以舞安可忘。掺化人袂游其宫，璚花宕晖日照容。回鸾荣尘独秀先，折腰翘袖施婵媛。光耀杂沓纷斑璘，扬蛾促踽态无方。将却复引谁目成，鸿惊未陊浮云翔。参差下上翼屡平，如矜似慕娴若疑。丛兰冲风不胜枝，流虹走电瞬难谐。联组万规出入其，偕志曼衍勤变化，四座欢跃谁能持。二八端容结妙音，办球比籁酬凄清。藐姑属舞态仙仙，投节赴曲纡形颜。雯征霙坠齐纷翻，似断欲连相绩环。娇怨诧笑繁生仪，精发新声媚弦歌。旋流惊风醉明霞，长噏细袅回轻波。翕如舂林搏宵光，随手拨散凝复行。蹈繁抃促均翱翔，皦月晃朗度银潢。迅捷转忽藻若神，垂珰锵玉不改鸣。今日白雪和阳春，音容万化如合并，欢来何盛伤人心。春云薄霁林初晖，秋兰被砌华露璀。悲弦亮管月入帷，丝竹未御心先摧。含情起舞属君思，杂沓应歌折且游。送盼流精凤将雏，中缓頩立写怨疑。光风乍息偃复翍，离合清曙飘晨熹。朝云断续光淋漓，徘徊思鸟翔且徐。忼慷转侧不能留，音度袂转良辰移。春花已尽秋兰萎，但愿歌舞无别离。芳年昭质远如期，千秋万岁心相知。
白纻舞歌诗·其一
作者：邝露
朝代：清

韶风澄涤霁金堂，椎钟展苓鸣篪簧，天翟威凤敛翳皇。绛树徐起召阳阿，翠帔飘摇垂绿罗。织雪为袍裂作巾，玉腕便旋汎无尘，畼若潺渊浮烛银。流散熠耀充雕楹，翔鹄乍止琼树莳，倏如惊飙驰白霓。钘山苹泽飞雪来，夭矫瑩洁明河颠。玙情瑾睐暧当人，瑶池珠泽绕筵生。萦空接景布流光，琳璃浩亹心飞扬，尽神以舞安可忘。
白纻舞歌诗·其一
作者：邝露
朝代：清
体裁：古风

韶风澄涤霁金堂，椎钟展苓鸣篪簧，天翟威凤敛翳皇。绛树徐起召阳阿，翠帔飘摇垂绿罗。织雪为袍裂作巾，玉腕便旋汎无尘，畼若潺渊浮烛银。流散熠耀充雕楹，翔鹄乍止琼树莳，倏如惊飙驰白霓。钘山苹泽飞雪来，夭矫莹洁明河颠。玙情瑾睐暧当人，瑶池珠泽绕筵生。萦空接景布流光，琳璃浩亹心飞扬，尽神以舞安可忘。
白纻舞歌诗·其三
作者：邝露
朝代：清
体裁：古风

春云薄霁林初晖，秋兰被砌华露璀。悲弦亮管月入帷，丝竹未御心先摧。含情起舞属君思，杂沓应歌折且游。送盼流精凤将雏，中缓頩立写怨疑。光风乍息偃复翍，离合清曙飘晨熹。朝云断续光淋漓，徘徊思鸟翔且徐。忼慷转侧不能留，音度袂转良辰移。春花已尽秋兰萎，但愿歌舞无别离。芳年昭质远如期，千秋万岁心相知。
白纻舞歌诗·其二
作者：邝露
朝代：清
体裁：古风

掺化人袂游其宫，璚花宕晖日照容。回鸾荣尘独秀先，折腰翘袖施婵媛。光耀杂沓纷斑璘，扬蛾促踽态无方。将却复引谁目成，鸿惊未陊浮云翔。参差下上翼屡平，如矜似慕娴若疑。丛兰冲风不胜枝，流虹走电瞬难谐。联组万规出入其，偕志曼衍勤变化，四座欢跃谁能持。二八端容结妙音，办球比籁酬凄清。藐姑属舞态仙仙，投节赴曲纡形颜。雯征霙坠齐纷翻，似断欲连相绩环。娇怨诧笑繁生仪，精发新声媚弦歌。旋流惊风醉明霞，长噏细袅回轻波。翕如舂林搏宵光，随手拨散凝复行。蹈繁抃促均翱翔，皦月晃朗度银潢。迅捷转忽藻若神，垂珰锵玉不改鸣。今日白雪和阳春，音容万化如合并，欢来何盛伤人心。
皖口值区启图出宰当阳
作者：邝露
朝代：清
体裁：五言律诗

微官君自去，楚水日遥遥。紫盖新花县，当阳旧阪桥。荆吴中酒别，南北断蓬飘。郢曲高难和，非君莫见招。
皖城谒石巢先生
作者：邝露
朝代：清
体裁：五言律诗

披衣皖城口，言就皖城坳。辟世归愚谷，移山到石巢。鹤林松露滴，渔浦荻花交。庑下闻清啸，长谣赋乐郊。
盂兰盘玉山记游
作者：邝露
朝代：清
体裁：七言律诗

翠竹黄花辇路菭，呼鸾人上粤王台。来禽果向檀郎掷，芍药词矜郑女裁。鹊驾定将斜汉合，蝶眉横对远山开。相思不结芝田袜，空负陈思八斗才。
短歌行
作者：邝露
朝代：清
体裁：乐府曲辞

和乐安康，有琴在堂。今我不御，白日其行。行道迟迟，载渴载饥。抽琴命操，眷彼路岐。峨峨九华，有粲其花。顾言思子，中心弗遐。槐棘阴阴，兰蕙同心。道之云远，怀子好音。嗷嗷云雁，鸣声及旦。君子有酒，以速亲串。梓兮桑兮，无枝可栖。有鱼赪尾，困彼沙泥。高山有桐，比于林中。鹓雏税羽，君子攸同。河则有图，洛则有书。畀贞之吉，千载不渝。
秋思
作者：邝露
朝代：清
体裁：古风

秋思不可触，触处定伤离。是日看杨柳，青青异昔时。羊肠先雁路，马首后鸦期。行路难如此，踦人方自知。
秋月
作者：邝露
朝代：清
体裁：古风

秋露盈盈似玉时，秋月明明照玉肌。罗袂已惊入秋夜，薄帷长自鉴天涯。翡翠楼空铅粉歇，鸳鸯带缓音尘绝。此际牵帷似梦中，此时举头见明月。可怜明月映心来，先照儿家玉镜台。忽入罗帏披绣户，旋随花影没苍苔。花枝弄月能轻薄，窥向雕栊侮离索。日送韶英入摇落，夜掩金闺沈寂寞。玉容如月本难愁，愁心如月讵能收。请君试看西山月，夜夜乘秋下妾楼。
秋浦酬石巢先生
作者：邝露
朝代：清
体裁：古风

春风耀阳林，春鸟流哀音。殊情尚劳恋，殊隔竟何任。仪鸿遵远道，持意重兼金。劳歌眷行客，块若笼中禽。能鸣将及俎，铩羽复摧心。清音笑折杨，尽言思郢斤。潜峰阻遥梦，天柱界巇嵚。盛唐一回首，蛟台迥且深。寤言俟君子，瑶席洁芳尘。雅琴将何托，璆冽怀仙吟。
秋浦鍊药
作者：邝露
朝代：清
体裁：五言律诗

十州研八石，徙药就空林。时稼日将酷，古槐春正阴。披衣咏黄老，酌酒怀青琴。不有灵仙术，何方可慰心。
秋胡行
作者：邝露
朝代：清

露葵倾朱晖，应鳞待云布。女子怨有行，委心答嘉造。簪玉候鸣鸡，黾勉供晨莫。白璧琢天球，明堂思黼藻。蔚此玄豹姿，泽彼南山雾。子巂与越鸟，南北相背飞。解兰谢圭荜，鸣金步彤墀。脂车戒昧旦，四牡光陆离。宴饯塞衢道，谷风声正悲。按辔营四海，无事悲女儿。靡靡复遥遥，飞轮漱鸣飙。十旬经九折，三陟陵崇朝。奔精抚危磴，毕景跨长条。驿长候人绝，远火出林皋。谁云宦游乐，宦游方郁陶。穷阴格稚节，坚冰塞长河。感往戚不鲜，忧来欢讵多。旭日不照颜，吾生已蹉跎。百族蛰有处，游子宕无家。天伦痛仳别，苦婴人郁罗。俟罪痗劳止，遵道省故里。寒谷变阳林，曰余非望始。提筐遵往陌，粲粲都人子。振素动鸣环，冰华坼纤指。何用援柔桑，泽中有兰茝。见时月初满，别时月初生。弦望有变化，五载旷生平。露漙兴蔓草，芍药娱目成。双金出南国，比德赠坚贞。美心敝金石，谁测鸾凤情。嘉吟亮有属，曷敢婴懋祝。绰约谢柔条，免滋行露辱。沉吟造房闼，备物晤所触。破涕贳金夫，包羞赉云仆。享觌礼既终，已矣从所欲。鸾逝流哀音，玉折厉贞响。物极露诚信，至德非外奖。五日奉光仪，百年戒徂两。春带候秋赊，冬膏凝夕映。愿赴皦日期，比翼青云上。弦高无懦曲，风急岂留英。松柏植暗室，甘与秋草并。绫锦冒泥汭，难升障与屏。含埃蚀贞镜，含蚋点瑶琼。白茅珍我帨，聊濯耳与缨。
秋胡行·其一
作者：邝露
朝代：清
体裁：古风

有命在天，圣贤何独贫。有命在天，圣贤何独贫。绝粒疑炱，饮水曲肱。匪兕匪虎，况也莫兴。短布暴骭，敝屣印尘。穷翳淅沥，凯风自南。彼其之子，簟服朱轮，圣贤何独贫。
秋胡行·其一
作者：邝露
朝代：清
体裁：乐府曲辞

露葵倾朱晖，应鳞待云布。女子怨有行，委心答嘉造。簪玉候鸣鸡，黾勉供晨莫。白璧琢天球，明堂思黼藻。蔚此玄豹姿，泽彼南山雾。
秋胡行·其七
作者：邝露
朝代：清
体裁：乐府曲辞

嘉吟亮有属，曷敢婴懋祝。绰约谢柔条，免滋行露辱。沉吟造房闼，备物晤所触。破涕贳金夫，包羞赉云仆。享觌礼既终，已矣从所欲。
秋胡行·其三
作者：邝露
朝代：清
体裁：古风

妒人仳离，交乱我青天。妒人仳离，交乱我青天。鹈鴂高张，百芳飘零。螮蝀指空，疑浪翻溟。璧镜啮景，含沙射潜。龙争汨罗，虫流新城。六月不霜，高台不霆，交乱我青天。
秋胡行·其三
作者：邝露
朝代：清
体裁：乐府曲辞

靡靡复遥遥，飞轮漱鸣飙。十旬经九折，三陟陵崇朝。奔精抚危磴，毕景跨长条。驿长候人绝，远火出林皋。谁云宦游乐，宦游方郁陶。
秋胡行·其九
作者：邝露
朝代：清
体裁：乐府曲辞

弦高无懦曲，风急岂留英。松柏植暗室，甘与秋草并。绫锦冒泥汭，难升障与屏。含埃蚀贞镜，含蚋点瑶琼。白茅珍我帨，聊濯耳与缨。
秋胡行·其二
作者：邝露
朝代：清
体裁：乐府曲辞

子巂与越鸟，南北相背飞。解兰谢圭荜，鸣金步彤墀。脂车戒昧旦，四牡光陆离。宴饯塞衢道，谷风声正悲。按辔营四海，无事悲女儿。
秋胡行·其二
作者：邝露
朝代：清
体裁：古风

至圣聪明，生计何间关。至圣聪明，生计何间关。卫卿可得，执鞭何难。舐一贵人，黄金镒千。妻嫂匍匐，宾从偏反。冠盖如云，阀阅如山。失时亟矣，日月不迁，生计何间关。
秋胡行·其五
作者：邝露
朝代：清
体裁：乐府曲辞

俟罪痗劳止，遵道省故里。寒谷变阳林，曰余非望始。提筐遵往陌，粲粲都人子。振素动鸣环，冰华坼纤指。何用援柔桑，泽中有兰茝。
秋胡行·其八
作者：邝露
朝代：清
体裁：乐府曲辞

鸾逝流哀音，玉折厉贞响。物极露诚信，至德非外奖。五日奉光仪，百年戒徂两。春带候秋赊，冬膏凝夕映。愿赴皦日期，比翼青云上。
秋胡行·其六
作者：邝露
朝代：清
体裁：乐府曲辞

见时月初满，别时月初生。弦望有变化，五载旷生平。露漙兴蔓草，芍药娱目成。双金出南国，比德赠坚贞。美心敝金石，谁测鸾凤情。
秋胡行·其四
作者：邝露
朝代：清
体裁：古风

城我泬漻，游戏下人间。城我泬漻，游戏下人间。时乘六龙，流观八埏。橇取玄圭，骏驰白云。衡齐经纬，圭景方圜。钱诒上座，刺谢朱门。当垆昼涤，篝镫草玄，游戏下人间。
秋胡行·其四
作者：邝露
朝代：清
体裁：乐府曲辞

穷阴格稚节，坚冰塞长河。感往戚不鲜，忧来欢讵多。旭日不照颜，吾生已蹉跎。百族蛰有处，游子宕无家。天伦痛仳别，苦婴人郁罗。
移天目松
作者：邝露
朝代：清
体裁：五言律诗

天目郁嵯峨，移来雪满柯。冰霜隐鳞甲，风雨思如何。冉冉岁云暮，亭亭芳意多。遥怜著书月，投分入烟萝。
空侯引
作者：邝露
朝代：清
体裁：乐府曲辞

留宾燕我堂，壶饮倾千觞。洗爵东溟水，移樽北斗傍。师涓写淫奏，逸娱皆乐康。名讴徵巩雒，蹈节出平阳。绝缨舞银烛，解带轻罗霜。白驹期永夕，良游欢讵央。木李报琼瑶，久要不可忘。神芝生白水，可以喻中肠。剪湍流短晷，鼎力不能扛。素标插朱颜，盛年安得常。谁谓造云闼，而非荒草乡。服食傥有待，痛饮当自强。
立夏谢玄丘招游石涧寺与陈孟长醒宸二山人琴酌
作者：邝露
朝代：清
体裁：七言律诗

翠屏千嶂湿寒萝，曲涧盘云待客过。紫竹僧扉清夏腊，绿天人语近秋河。厨邀曳鹭浮香积，钵引吟龙入笑歌。无限琴心寄流水，好凭诸谢覛羊何。
繇潇湘谒衡岳
作者：邝露
朝代：清
体裁：古风

朝汎潇湘渚，夕弄潇湘流。潇湘多兰茝，采采生离忧。蹄涔无尺鲤，杯水无方舟。不如舍之去，谒帝失陵丘。玄夷疏秘柬，祝融临上游。仙夫敦夙好，可以性相求。徐行陵白日，缓步跌飞猱。攀云停翥凤，掷剑戏潜虬。奇文七十七，日观县岣蝼。夔魈闪灼烁，龙螭盘琛球。至哉神禹功，灵祇钦怀柔。
绍古辞
作者：邝露
朝代：清
体裁：古风

罗敷行采桑，陌上自青葱。西子浣前溪，流■相玲珑。晓日耀容光，晖映流轻虹。扬衡藐姑匿，敛粲潇湘空。手持双明月，愆期迟所悰。缓颊敷清音，惠我琅玕风。瓠瓜限河梁，幽情婉未通。春解桃李蹊，秋深兰蕙丛。长揖谢蹇修，盛年不再逢。
美女篇
作者：邝露
朝代：清
体裁：古风

美女灿明珠，容光照一室。蕙若拆新霜，芙蓉上初日。九疑约眉黛，肌肤若冰雪。双鬟揥朝光，清扬散秋月。丹铅覆不御，藻绘污颜色。皓腕揄檀梭，婀娜当窗织。褕作百翟文，裳亚缃荷襞。琅玕络外帔，兰茝结衷衵。凌晨采桑游，薄暮浣纱出。五都竞来睨，荣华生紫陌。上客绿琴挑，使君五马立。浅笑还深宫，闲邪抱贞一。敷席礼瑶英，戛拊湘妃瑟。袅袅洞庭波，眇眇愁余目。轻身波上荇，参差俨相匹。奈何鸩使囮，重以荓蜂诘。佻巧丹青中，按图坐相失。红颜令人老，美玉令人泣。寝丘十五城，岂足观荆璧。硕人宽知命，威仪日恂慄。窈窕浚寂寥，岑岑保昭质。
花田饮陶十一白郎
作者：邝露
朝代：清
体裁：古风

夜凉明月高疏槐，招摇西倾大火颓。滔天懭恨旻天开，繁星璀璨天崔嵬。蟋蟀悲吟烈前阶，高天愈高思徘徊。引觞惨礉不能裁，燕昭高筑黄金台。孙阳懪懪奔驽骀，鱼目当御月不才。悬鹑含菽仳离哉，曲学阿世吾不回。中饮欲罢伤心怀，非酒与君孰堪谐。江干鸥下无嫌猜，花田仙酿足樽罍。专饮致醉能婴孩，连蜷桂树南山隈。四皓之出八公哀，淹留招尔行归来。
花田饯朱未央时余归自都中
作者：邝露
朝代：清
体裁：七言律诗

一樽须尽素馨田，别路惟馀水共天。自爱梅花归庾峤，若随鸿雁向幽燕。长裾请拟邹枚后，五岳宁论婚嫁先。莫倚唾壶歌伏枥，酒酣为汝拂龙泉。
苍梧访太真绿珠遗迹
作者：邝露
朝代：清
体裁：七言律诗

清溪曲曲抱仙源，锦石虚疑翠黛存。云里玉环妃子井，绿萝金谷懊侬村。霓裳倏散华清舞，玉篴难招博白魂。最是剑门秋雨后，落花如见坠楼恩。
苏堤
作者：邝露
朝代：清
体裁：五言律诗

春堤春服成，初叶啭初莺。不断垂杨色，嫣然闻啸声。芳菲迷处所，远近未分明。羁思怜芳草，迢迢限绮城。
苦寒行
作者：邝露
朝代：清
体裁：乐府曲辞

追奔潜山麓，危哉苦嵚巇。鸟道屈羊肠，貂车毋鱼丽。北风裂犀缝，冲飙割予肌。熊穴出神人，欃枪缀雕旗。僵尸饱鸮鸢，蒸氓痛屠夷。抚剑剧啸叹，羁旅孑无遗。束发怀耿介，铙歌思南皮。关讥严水陆，穷阴涕涟洏。迷阳复迷阳，行行安所之。马毛缩如猬，仆御瘏且饥。缓靮憩林皋，冰冻无完枝。寸草不可得，白骨持自炊。哀哀远征人，悠悠伤路岐。
荣木
作者：邝露
朝代：清
体裁：古风

女夷运天机，勾芒顿龙驶。荣木秀神皋，飘英落兰畤。葱茜垂光采，流艳难久恃。秋脆华泽枯，时移壮心死。岁功有代谢，人心浪悲喜。膻世无高图，吾希羡门子。
莫愁湖赠刘瞻甫
作者：邝露
朝代：清
体裁：七言律诗

憔悴行吟落照时，莫愁湖上与君期。五噫一赋梅花国，三黜重逢柳士师。吴苑旧游淹越鸟，楚裳今雨浥江蓠。姑苏烟月长相待，萎绝芙蓉白露滋。
莫邪关楚望
作者：邝露
朝代：清
体裁：七言律诗

九疑如黛楚天分，水绿三湘雁倒闻。春晓玉台开岳雪，月明银殿郁卿云。翠华想像湘君竹，龙御迢遥帝子坟。何处匏笙将凤曲，至今犹似咏南薰。
萍
作者：邝露
朝代：清
体裁：五言律诗

飘飘楚江客，来咏楚江蘋。发藻沧浪水，迟晖江汉滨。五湖随宕子，七泽寄浮身。嘉实如堪荐，长谣问鲁人。
蒋陵送孙枝游华岳时余将南还
作者：邝露
朝代：清
体裁：五言律诗

相逢彭蠡月，相失蒋陵钟。自别东林社，君言西蹑廱。金天开太华，玉井见芙蓉。余亦泛沧海，南山归祝融。
虞山谒舜祠
作者：邝露
朝代：清
体裁：五言律诗

荒服垂衣日，三苗格命年。鸟耘千亩藉，龙御九疑烟。蒲坂征云外，苍梧落照边。何人抚瑶瑟，离恨隔湘川。
西湖上春
作者：邝露
朝代：清
体裁：五言律诗

行逢新岁月，骄马踏城桥。旭日催蘅带，春烟艳柳条。香车流水击，仙袂逐风飘。小凤衔花去，空伤云汉遥。
诃林净社考祠粤东文献寄呈香山夫子
作者：邝露
朝代：清

正声寝周辙，王化成骀堙。栖栖鲁素王，返卫弥昭宣。秦灰掩遗烈，鲁壁垂空筌。楚音汇贞奏，哀怨剧兰荪。枚傅浚洪澜，建安疏流泉。六代雕虫工，三唐载雉妍。繁音促代运，佻巧伤和平。宋元宝词曲，稊稗莓原田。遂令犬羊音，变我仪凤悬。黄钟閟玉尺，浮罄吝金渊。礼失信谋野，交南奕蝉联。重华遗箫韶，九成焕中天。周颂陈雒宫，杨生表河？。曲江倡正始，神物应期还。贞箓祚皇嘏，龛胡戡时愆。铸采受九牧，播芳釐二南。典籍厉高唱，文裕富瑶镌。秘书繁斧藻，司空镂丹铅。比部濯涟漪，宫坊洁玙璠。蜚英诃子国，载笔虞翻园。金标逴云汉，浮屠凌玑璿。优钵净瑶砌，菩提冒雕椽。笔授彯文儒，风幡帜词源。代工不整遗，悢悢中心悁。眷言二三子，披荆尌荒？。千龄无遐轨，懬世若比肩。鸣鹂恋俦匹，元龟昆前贤。薄言蠲尸祝，女墟离奎躔。词命善妒世，束发褢迍邅。懋草不可鞠，幽兰终弃捐。兴文属夫子，明德荐馨牷。金鉴韫龙图，玉符漱麟编。百粤缵韶风，太和弹羲弦。补衮乐周宴，钓璜遵渭川。玉振萃前修，朱花开夕鲜。停云如可溯，植我匡山莲。
诃林净社考祠粤东文献寄呈香山夫子
作者：邝露
朝代：清
体裁：古风

正声寝周辙，王化成骀堙。栖栖鲁素王，返卫弥昭宣。秦灰掩遗烈，鲁壁垂空筌。楚音汇贞奏，哀怨剧兰荪。枚傅浚洪澜，建安疏流泉。六代雕虫工，三唐载雉妍。繁音促代运，佻巧伤和平。宋元宝词曲，稊稗莓原田。遂令犬羊音，变我仪凤悬。黄钟閟玉尺，浮罄吝金渊。礼失信谋野，交南奕蝉联。重华遗箫韶，九成焕中天。周颂陈雒宫，杨生表河�。曲江倡正始，神物应期还。贞箓祚皇嘏，龛胡戡时愆。铸采受九牧，播芳釐二南。典籍厉高唱，文裕富瑶镌。秘书繁斧藻，司空镂丹铅。比部濯涟漪，宫坊洁玙璠。蜚英诃子国，载笔虞翻园。金标逴云汉，浮屠凌玑璿。优钵净瑶砌，菩提冒雕椽。笔授彯文儒，风幡帜词源。代工不整遗，悢悢中心悁。眷言二三子，披荆尌荒�。千龄无遐轨，懬世若比肩。鸣鹂恋俦匹，元龟昆前贤。薄言蠲尸祝，女墟离奎躔。词命善妒世，束发褢迍邅。懋草不可鞠，幽兰终弃捐。兴文属夫子，明德荐馨牷。金鉴韫龙图，玉符漱麟编。百粤缵韶风，太和弹羲弦。补衮乐周宴，钓璜遵渭川。玉振萃前修，朱花开夕鲜。停云如可溯，植我匡山莲。
诃林净社考祠粤东文献寄呈香山夫子
作者：邝露
朝代：清
体裁：古风

正声寝周辙，王化成骀堙。栖栖鲁素王，返卫弥昭宣。秦灰掩遗烈，鲁壁垂空筌。楚音汇贞奏，哀怨剧兰荪。枚傅浚洪澜，建安疏流泉。六代雕虫工，三唐载雉妍。繁音促代运，佻巧伤和平。宋元宝词曲，稊稗莓原田。遂令犬羊音，变我仪凤悬。黄钟閟玉尺，浮罄吝金渊。礼失信谋野，交南奕蝉联。重华遗箫韶，九成焕中天。周颂陈雒宫，杨生表河𤲬。曲江倡正始，神物应期还。贞箓祚皇嘏，龛胡戡时愆。铸采受九牧，播芳釐二南。典籍厉高唱，文裕富瑶镌。秘书繁斧藻，司空镂丹铅。比部濯涟漪，宫坊洁玙璠。蜚英诃子国，载笔虞翻园。金标逴云汉，浮屠凌玑璿。优钵净瑶砌，菩提冒雕椽。笔授彯文儒，风幡帜词源。代工不整遗，悢悢中心悁。眷言二三子，披荆尌荒𥑻。千龄无遐轨，懬世若比肩。鸣鹂恋俦匹，元龟昆前贤。薄言蠲尸祝，女墟离奎躔。词命善妒世，束发褢迍邅。懋草不可鞠，幽兰终弃捐。兴文属夫子，明德荐馨牷。金鉴韫龙图，玉符漱麟编。百粤缵韶风，太和弹羲弦。补衮乐周宴，钓璜遵渭川。玉振萃前修，朱花开夕鲜。停云如可溯，植我匡山莲。
诘朝
作者：邝露
朝代：清
体裁：古风

诘朝悲今日，今日思畴年。畴年宛昨日，忽为深黄泉。今日不辍轭，不知昨日悲。人生恨不足，严霜催留夷。华垫充炰脍，绵蕞聚蜂蚁。英雄畏断碣，跋扈良已矣。人生若长寝，逝者翻言醒。客何辛苦为，征鸟厉蜂蝇。世丧道彷徨，一臂交螳螂。待我百年后，与子归北邙。
负刍
作者：邝露
朝代：清
体裁：五言律诗

负刍长已矣，刍尽爨还空。八口闾阎下，孤臣市井中。离情观道丧，无泪哭途穷。顾影时时笑，劳君西复东。
赠云愁愁
作者：邝露
朝代：清

佳人美且仁，独立若为邻。水净见斜领，愁多宜暮春。恼公从小惯，西子自来颦。莫学卢家妇，新妆阅世人。楚云朝暮见，一半在阳台。雨绝无留梦，春愁黯不开。乌孙辞凤辇，青冢望龙堆。形影深相吊，肝肠日几回。
赠云愁愁·其一
作者：邝露
朝代：清
体裁：五言律诗

佳人美且仁，独立若为邻。水净见斜领，愁多宜暮春。恼公从小惯，西子自来颦。莫学卢家妇，新妆阅世人。
赠云愁愁·其二
作者：邝露
朝代：清
体裁：五言律诗

楚云朝暮见，一半在阳台。雨绝无留梦，春愁黯不开。乌孙辞凤辇，青冢望龙堆。形影深相吊，肝肠日几回。
赠内子邓硕人糠斋
作者：邝露
朝代：清
体裁：五言律诗

行门何太苦，绝粒对糠斋。未老知身累，忘机与化谐。閒云送孤影，朗月奏长怀。彤管铭高逸，梁鸾未足偕。
赠刘中秘怀默
作者：邝露
朝代：清
体裁：七言律诗

浮海诸夷未定居，乘桴时过夕郎庐。兰台墨妙窥中秘，薇省文心逼子虚。凤诺昔传三殿诏，金泥长护九皇书。沉香浦外遥相忆，为驾琴高锦鲤鱼。
赠安南艾山上士
作者：邝露
朝代：清
体裁：五言律诗

怜君隐居处，石室挟风霆。剑化蠛蠓气，山留龙虎形。八琅王母降，三籁子綦听。别后深相忆，秋坛永夜星。
赠张穆之
作者：邝露
朝代：清
体裁：古风

西风落日悬高牙，张郎诗草名剑华。古来神物不易得，令我三复长咨嗟。嗟君隽手尚沉挚，文心粉绘俱游戏。畴昔穰苴蕴豹韬，不过孙阳写龙骥。君不见淮阴乞食寄漂母，伍员吹箫向吴市。古来英雄失路多如此，所以任公罢钓归沧州，灵药吾将从不死。
赠石巢先生
作者：邝露
朝代：清
体裁：古风

迢迢应龙驭，翼翼慈乌翔。粲粲当门子，白华间青璋。三五答元后，一六宗谷王。有鸟海上来，翩翩止君堂。羽毛日摧斥，岂不怀惨伤。饥食孤竹根，渴饮坚冰浆。为君好颜色，悦怿有耿光。雄鸣三十六，比竹叶笙簧。扶提耀朝日，一举归故乡。来当盛明世，永言著斯章。
赤婴母
作者：邝露
朝代：清

冶服微言宫里稀，金栊香篆隐朱扉。摛文绝代还憎命，弱羽三年不假飞。陇首秋云淹远梦，芳洲春草吊斜晖。谁裁半幅江郎锦，会向华清换雪衣。曾从文皇羽猎雄，凌歊袁谢擅江东。花边解语驰清禁，檐外钩香纫绮丛。乐府厌闻歌赤凤，衮衣何必尚华虫。彩豪自映輶轩笔，尽载方言入汉宫。紫阳丹水玉真妃，凤节鸾骖碧落飞。花梦仙裾飘绿羽，杏檐宫语教乌衣。西川悟法藏珠塔，南内传经拥绛绯。闻说赤符今始见，上林朱雁尔同归。衔将贝叶课宫娃，广袖亲檠系臂纱。乡梦已飞琼岛树，羽衣犹阻赤城霞。蚕丛雪暗金桃实，鸟道烟横紫桂花。几向五云思矫翼，夕阳深处问归鸦。落羽能言滞镐京，每逢宾雁不胜情。海棠弄粉辞香国，薜荔搴霞恋锦城。舞爱玉环低绛袖，歌怜樊素啭朱樱。珊瑚反挂空宫月，愁寂连昌自唤名。鹤禁铜蠡昼不扃，沉香烟底掣金铃。霞冠忽散葳蕤锁，莲舌轻弹般若经。五色卿云衣上覆，九重仙露酒初醒。年来花梦殊萧索，不见张华入内庭。紫禁霓衣按六幺，温泉霜叶景同飘。映鸾冰镜朱华落，送雁宫云赤羽遥。袨服司花皆火浣，含香青草漫金貂。何因得冠虹蜺去，浪说文凰在绛霄。花萼楼前酒半醺，江南璚树陇西云。九苞一借丹山羽，三使重颁紫诰文。桃叶唤愁莺睍睆，药房同梦蝶氤氲。上林供御多红豆，费尽相思不见君。不整衣冠类羽仙，饮霞如在赤明天。飞琼阆苑乘朱雾，小玉璇宫化紫烟。锦浪艳传迁客赋，翠华休问上皇年。文虹惊落吴江水，绣岭愁听蜀国弦。学语俄惊上苑珍，紫烟衣绕画梁尘。千秋羁旅哀词客，一代文章巧弄人。襞就芙蓉终是怨，啄馀香稻未全贫。金绳咫尺通灵鹫，归向迦陵问色身。妙舞曾居绛树前，刺桐花外赤栏边。还丹木客颜同驻，度曲金衣韵较偏。振翼乍回天后梦，引泉时灭祝融烟。文心慧业今何用，为报闺人舌尚存。瑶姬天镜若为情，心怯隋堤御史旌。金锁不教留艳骨，琵琶何事更呼名。桃花扇底私红拂，绛缕封边失玉京。芗国不如归去好，断肠春在锦官城。
赤婴母·其一
作者：邝露
朝代：清
体裁：七言律诗

冶服微言宫里稀，金栊香篆隐朱扉。摛文绝代还憎命，弱羽三年不假飞。陇首秋云淹远梦，芳洲春草吊斜晖。谁裁半幅江郎锦，会向华清换雪衣。
赤婴母·其七
作者：邝露
朝代：清
体裁：七言律诗

紫禁霓衣按六幺，温泉霜叶景同飘。映鸾冰镜朱华落，送雁宫云赤羽遥。袨服司花皆火浣，含香青草漫金貂。何因得冠虹蜺去，浪说文凰在绛霄。
赤婴母·其三
作者：邝露
朝代：清
体裁：七言律诗

紫阳丹水玉真妃，凤节鸾骖碧落飞。花梦仙裾飘绿羽，杏檐宫语教乌衣。西川悟法藏珠塔，南内传经拥绛绯。闻说赤符今始见，上林朱雁尔同归。
赤婴母·其九
作者：邝露
朝代：清
体裁：七言律诗

不整衣冠类羽仙，饮霞如在赤明天。飞琼阆苑乘朱雾，小玉璇宫化紫烟。锦浪艳传迁客赋，翠华休问上皇年。文虹惊落吴江水，绣岭愁听蜀国弦。
赤婴母·其二
作者：邝露
朝代：清
体裁：七言律诗

曾从文皇羽猎雄，凌歊袁谢擅江东。花边解语驰清禁，檐外钩香纫绮丛。乐府厌闻歌赤凤，衮衣何必尚华虫。彩豪自映輶轩笔，尽载方言入汉宫。
赤婴母·其五
作者：邝露
朝代：清
体裁：七言律诗

落羽能言滞镐京，每逢宾雁不胜情。海棠弄粉辞香国，薜荔搴霞恋锦城。舞爱玉环低绛袖，歌怜樊素啭朱樱。珊瑚反挂空宫月，愁寂连昌自唤名。
赤婴母·其八
作者：邝露
朝代：清
体裁：七言律诗

花萼楼前酒半醺，江南璚树陇西云。九苞一借丹山羽，三使重颁紫诰文。桃叶唤愁莺睍睆，药房同梦蝶氤氲。上林供御多红豆，费尽相思不见君。
赤婴母·其六
作者：邝露
朝代：清
体裁：七言律诗

鹤禁铜蠡昼不扃，沉香烟底掣金铃。霞冠忽散葳蕤锁，莲舌轻弹般若经。五色卿云衣上覆，九重仙露酒初醒。年来花梦殊萧索，不见张华入内庭。
赤婴母·其十
作者：邝露
朝代：清
体裁：七言律诗

学语俄惊上苑珍，紫烟衣绕画梁尘。千秋羁旅哀词客，一代文章巧弄人。襞就芙蓉终是怨，啄馀香稻未全贫。金绳咫尺通灵鹫，归向迦陵问色身。
赤婴母·其十一
作者：邝露
朝代：清
体裁：七言律诗

妙舞曾居绛树前，刺桐花外赤栏边。还丹木客颜同驻，度曲金衣韵较偏。振翼乍回天后梦，引泉时灭祝融烟。文心慧业今何用，为报闺人舌尚存。
赤婴母·其十二
作者：邝露
朝代：清
体裁：七言律诗

瑶姬天镜若为情，心怯隋堤御史旌。金锁不教留艳骨，琵琶何事更呼名。桃花扇底私红拂，绛缕封边失玉京。芗国不如归去好，断肠春在锦官城。
赤婴母·其四
作者：邝露
朝代：清
体裁：七言律诗

衔将贝叶课宫娃，广袖亲檠系臂纱。乡梦已飞琼岛树，羽衣犹阻赤城霞。蚕丛雪暗金桃实，鸟道烟横紫桂花。几向五云思矫翼，夕阳深处问归鸦。
赵夫人歌
作者：邝露
朝代：清
体裁：古风

琼花一枝天下无，新妆绝胜秦罗敷。掌中学得平阳舞，赵璧堪偿十五都。自矜骄艳无双质，嫁与将军北射胡。胡骑冯陵风雨急，金陵铁锁何嗟及。都尉惭恩夜受降，桃根感义春相泣。感义惭恩春复秋，汉家宫阙水东流。高台爱妾魂将断，南雁方过翡翠楼。翡翠楼前月如练，二十四桥花似霰。鼓吹云旗锦浪堆，牵牛织女重相见。相见相欢无几何，蓬莱清浅近无波。泰山东倾作平地，日南铜柱高巍峨。将军高阁临江起，湘帘一派珠江水。羌篴胡笳沸绮城，美人一见心先死。婉转蛾眉毳幕边，霜摧杨柳风打莲。李陵胡服不报汉，申胥泪出玉婵娟。脱先解佩重乌邑，哀鸾半映菱花立。就桀阿衡负鼎干，兴周吉甫山龙缉。自古英雄畏失时，将兴将废女红知。奉春既衍留侯策，陶侃休回温峤旗。将军沉吟目如电，手捉长戈日轮变。讵肯阴谋及妇人，任佗死后开生面。闺中春暖草初薰，白水歌通管细君。鹣鹣飞上凌烟阁，双兔雌雄世莫分。
踏青词
作者：邝露
朝代：清
体裁：五言律诗

文虹经绮陌，夕日贯阳林。灼灼怀春女，翩翩咏子襟。人归芳草暮，莺语落花深。往日成都客，蛛丝萦绿琴。
过冯槐门话旧
作者：邝露
朝代：清
体裁：七言律诗

先朝遗事老冯唐，白发移家寄上方。看竹每过留客井，种松偏近读书床。鼎湖云去金瓯缺，瑶砌秋归玉树伤。今雨昔盐俱是梦，几宵禅月照空廊。
远游篇赠雾灵阮先生
作者：邝露
朝代：清
体裁：古风

焦原阽危趾，翘足希远游。远游欲何之，云在冈㝗丘。冈㝗有若士，鸾项深方眸。匿景潜贞珉，翳然填蝌蟉。刺蛤眷龟床，高酣激神讴。咨尔浊世士，孰肯至此不。榑桑眺若木，沉墨极炎陬。蜿蜒芥子中，蜷局非冥搜。琐琐帝鸿氏，蚁穴分九州。重离误誇父，毕景枯洪流。三山在鳖背，仙圣如赘疣。危卼非安居，太沃行归休。阴阳沦不入，清凝判何繇。吞若覆载者，一毛非全牛。跨步越万里，喘息轮千秋。曰余未能在，汗漫恒相逑。而我与先生，沙虫盼龙湫。欲从从未繇，挥涕涕泫流。
述征
作者：邝露
朝代：清

烛烛芳月辉，流光鉴我帷。馥馥兰卮酒，遂为生别挥。惊禽思迅翮，秣马听晨鸡。崇山接杉谷，九究入金溪。骨肉缘枝坼，蓬梗随风縻。生为伯鸾妇，没为杞梁妻。妻吟亘洞房，友叹祖道傍。薄言树丝竹，比物盛圭璋。蔼蔼金张彦，玉颜侔朝阳。十年同锦被，锦被覆鸳鸯。一朝飞上汉，化为参与商。食言怨谖草，析薪悲远扬。三命非五龙，多忧何能长。纵得华阴术，休轻离别场。离别怨芳春，芳春殊梦寐。宵月皓珠宫，丹霞乘夕起。石室粲琼蕤，崧台藉蕙茝。不见同心人，日莫甘委弃。弃襦出国门，遥望界垣树。上连苍梧云，下荫漓江渚。华叶辨丰凶，巢穴识风雨。有似英雄人，龙蛇争割据。周周啼衔羽，猩猩谙人语。抚此琼枝树，娑婆慰离旅。旅怀休戚戚，郁林饶奇石。矫掌入宝圭，洞见天地厄。龙虎夹我蹲，日月向人掷。既授元君符，得展葛洪宅。云里如香魂，绿萝返精魄。飞仙与丽人，恣意从所择。择木贵知音，择交贵知心。海上三青鸟，同栖珠树林。桑户去我久，谁听鸾凤吟。鸾凤吟有歇，我心终断绝。绝壑厌长鞭，九折何芊绵。天鸡警晨羲，鸧鸆悽夜弦。金标冠云日，崇山摩苍天。夷人誇鼻饮，狑女粲珠联。回流思木马，冒险触铜船。铜船互奔流，火山赫危崿。愁鬓飒止水，颜色已非昨。况度鬼门关，十去九不还。玄蜂螫赤阪，白象跨雄蛮。华实信衍沃，黍稷陵丘山。岂无丹铅士，可以乐游盘。各竞文蛇衣，难为章甫资。去去勿复道，北风吹路岐。歧路叹式微，同心赋埙篪。问君此何时，鷤鴂鸣高枝。繁华歇芳岁，日蓦朱颜缁。颜缁亦云已，古处今然疑。鱼鳖不上汉，松柏不处卑。留侯托黄石，范蠡溯鸱夷。春华吾不羡，岁寒吾不欺。苦李载道傍，匏瓜甘后时。莽莽楚日黄，薄莫将安依。依刘越山川，山川翳丛棘。胸吞云梦游，目送潇湘碧。牢落多古伤，羁孤鲜今识。舟行仆云瘏，陆行马变色。蛩蛩距虚游，衔草不自食。偶然得名酒，先此劝仆役。
述征·其一
作者：邝露
朝代：清
体裁：古风

烛烛芳月辉，流光鉴我帷。馥馥兰卮酒，遂为生别挥。惊禽思迅翮，秣马听晨鸡。崇山接杉谷，九究入金溪。骨肉缘枝坼，蓬梗随风縻。生为伯鸾妇，没为杞梁妻。
述征·其七
作者：邝露
朝代：清
体裁：古风

绝壑厌长鞭，九折何芊绵。天鸡警晨羲，鸧鸆悽夜弦。金标冠云日，崇山摩苍天。夷人誇鼻饮，狑女粲珠联。回流思木马，冒险触铜船。
述征·其三
作者：邝露
朝代：清
体裁：古风

离别怨芳春，芳春殊梦寐。宵月皓珠宫，丹霞乘夕起。石室粲琼蕤，崧台藉蕙茝。不见同心人，日莫甘委弃。
述征·其九
作者：邝露
朝代：清
体裁：古风

歧路叹式微，同心赋埙篪。问君此何时，鷤鴂鸣高枝。繁华歇芳岁，日蓦朱颜缁。颜缁亦云已，古处今然疑。鱼鳖不上汉，松柏不处卑。留侯托黄石，范蠡溯鸱夷。春华吾不羡，岁寒吾不欺。苦李载道傍，匏瓜甘后时。莽莽楚日黄，薄莫将安依。
述征·其二
作者：邝露
朝代：清
体裁：古风

妻吟亘洞房，友叹祖道傍。薄言树丝竹，比物盛圭璋。蔼蔼金张彦，玉颜侔朝阳。十年同锦被，锦被覆鸳鸯。一朝飞上汉，化为参与商。食言怨谖草，析薪悲远扬。三命非五龙，多忧何能长。纵得华阴术，休轻离别场。
述征·其五
作者：邝露
朝代：清
体裁：古风

旅怀休戚戚，郁林饶奇石。矫掌入宝圭，洞见天地厄。龙虎夹我蹲，日月向人掷。既授元君符，得展葛洪宅。云里如香魂，绿萝返精魄。飞仙与丽人，恣意从所择。
述征·其八
作者：邝露
朝代：清
体裁：古风

铜船互奔流，火山赫危崿。愁鬓飒止水，颜色已非昨。况度鬼门关，十去九不还。玄蜂螫赤阪，白象跨雄蛮。华实信衍沃，黍稷陵丘山。岂无丹铅士，可以乐游盘。各竞文蛇衣，难为章甫资。去去勿复道，北风吹路岐。
述征·其六
作者：邝露
朝代：清
体裁：古风

择木贵知音，择交贵知心。海上三青鸟，同栖珠树林。桑户去我久，谁听鸾凤吟。鸾凤吟有歇，我心终断绝。
述征·其十
作者：邝露
朝代：清
体裁：古风

依刘越山川，山川翳丛棘。胸吞云梦游，目送潇湘碧。牢落多古伤，羁孤鲜今识。舟行仆云瘏，陆行马变色。蛩蛩距虚游，衔草不自食。偶然得名酒，先此劝仆役。
述征·其四
作者：邝露
朝代：清
体裁：古风

弃襦出国门，遥望界垣树。上连苍梧云，下荫漓江渚。华叶辨丰凶，巢穴识风雨。有似英雄人，龙蛇争割据。周周啼衔羽，猩猩谙人语。抚此琼枝树，娑婆慰离旅。
送兴化赵使君奏绩神都
作者：邝露
朝代：清
体裁：七言律诗

杨花初扑越溪船，莺啭南州雁北迁。繁露书成去淮海，凌云赋就入幽燕。行春草绿中牟雉，流水风清单父弦。莫学杨庄诵绵竹，雕虫空负子云玄。
送区启图出补平山
作者：邝露
朝代：清
体裁：古风

时至万物肃，繁霜惨萧辰。陀城眺落日，滉瀁越江濆。虎豹守阊阖，戒徒何駪駪。帝学准过庭，高步康天屯。手中治安策，垂老方投入。昔借当阳宰，朱华植汉滨。草木列兵卫，羽骑逃逡巡。襄雒天下枢，两藩蒙诟訰。貔貅百万尽，宫阙摧为薪。如何弹丸吏，鼓行气益震。在疚阻奇捷，释袹当绝伦。断鳘炼五石，挥戈回朱轮。栖栖五斗粟，鞅鞅百年身。藏弓谢圭绂，要之江南春。
送朱光夜入越
作者：邝露
朝代：清
体裁：七言律诗

访雪初从剡曲还，送君花发向庾关。回鸾旧逼秦斯篆，翔鹤仍归谢傅山。九辩逢秋悲放屈，五君怀古壮离颜。会稽孤月悬相待，庑下风流说此间。
送梁若木太史奉节还朝
作者：邝露
朝代：清
体裁：七言律诗

太乙经秋驻赤霞，石渠开晓待皇华。龙墀捧日翔仙掌，鳌禁含香识汉槎。万里鹏溟遵六月，百蛮鸡诏散千家。明春傥借书云笔，臣里杨庄莫漫誇。
逢郢客问浈阳土风
作者：邝露
朝代：清
体裁：五言律诗

关门逢郢客，立马问浈阳。水碓舂鱼骨，山瘿养蜜房。柑黄秋买蚁，莎白夜归羊。是事皆殊胜，为君说瘴乡。
道明水望三十六峰
作者：邝露
朝代：清
体裁：古风

崇山道明水，皦皦石潭清。上有木龙树，葳蕤闻凤声。开琴待明月，月向清溪生。三十六峰里，群仙抗手迎。
都峤得苏楚臣书却寄
作者：邝露
朝代：清
体裁：七言律诗

怀袖犹存白凤毫，木奴花发燕双高。铜龙水似牵肠线，玉马风如切梦刀。醉墨尚濡羊子练，枕痕仍在范生袍。何须三十悲蓬鬓，一夜思君有二毛。
采石怀袁宏李白
作者：邝露
朝代：清
体裁：五言律诗

牛渚青天月，长县供奉祠。如何今夕酒，不共昔人持。高咏那能旦，登舟安所之。溯洄殊悯默，言折楚江蓠。
长安梦
作者：邝露
朝代：清
体裁：七言律诗

武帝横汾继大风，凤衔丹诏出关中。神羊高固能升铎，金马杨庄解荐雄。苜蓿未移沙苑雪，葡萄终引馺娑宫。十年留滞周南客，梦入长杨看射熊。
长歌行
作者：邝露
朝代：清
体裁：乐府曲辞

离离阶下兰，纠纠丛中棘。女夷司天和，春风宕群植。常恐芳意移，百劳鸣鵙鵙。白日落崦嵫，长绳系不得。少壮不力田，老大昧菽麦。
陌上桑
作者：邝露
朝代：清

旭日嵌璅窗，泛澜煜绮疏。流辉绕玉镜，敛粲曳华裾。苞兰甲韶岁，昭质中破瓜。清扬睇远山，朝云烂缃襦。开轩对南陌，光耀倾城隅。城隅共翘首，杲日出秦楼。提筐跂遥隰，倾城逐嬉娱。皓腕捋远扬，秀泽掩银钩。双环映女桋，女桋失脩姱。蛾眉列翠卷，翠卷避鲜华。脱絇登条椅，葱倩烨凝脂。上攀摇淑景，下盼生流霞。如何陌上人，见此不踟蹰。行者见罗敷，且复立斯须。居者见罗敷，伛偻作卷娄。坐者见之立，立者见之趋。使君见罗敷，起式充襜褕。凭熊舞衢往，当路柅彤车。高情越小闲，遣吏致区区。彼美粲淑姬，可与晤言不。罗敷眺清矑，不敢前致辞。罗敷善鸣筝，弦语调音疏。使君贵识曲，倾耳听名讴。初为濮上弹，上宫俨相于。次作阳春调，韶景逼通都。都人士与女，唧唧秦家姝。佳人美无度，夫婿快且殊。何用识夫婿，丛台接天衢。白皙耀朱茇，绿鬓专城居。柱后惠文冠，腰间古鹿卢。冠引通都士，剑值千万馀。行拥青丝骑，归燕明月庐。改柱入清商，冰华浸太虚。谡谡藐姑唱，漻漻涤烦纡。曲阕音讵亏，使君意气消。
陌上桑·其一
作者：邝露
朝代：清
体裁：乐府曲辞

旭日嵌璅窗，泛澜煜绮疏。流辉绕玉镜，敛粲曳华裾。苞兰甲韶岁，昭质中破瓜。清扬睇远山，朝云烂缃襦。开轩对南陌，光耀倾城隅。城隅共翘首，杲日出秦楼。提筐跂遥隰，倾城逐嬉娱。皓腕捋远扬，秀泽掩银钩。双环映女桋，女桋失脩姱。蛾眉列翠卷，翠卷避鲜华。脱絇登条椅，葱倩烨凝脂。上攀摇淑景，下盼生流霞。如何陌上人，见此不踟蹰。
陌上桑·其三
作者：邝露
朝代：清
体裁：乐府曲辞

罗敷眺清矑，不敢前致辞。罗敷善鸣筝，弦语调音疏。使君贵识曲，倾耳听名讴。初为濮上弹，上宫俨相于。次作阳春调，韶景逼通都。都人士与女，唧唧秦家姝。佳人美无度，夫婿快且殊。何用识夫婿，丛台接天衢。白皙耀朱茇，绿鬓专城居。柱后惠文冠，腰间古鹿卢。冠引通都士，剑值千万馀。行拥青丝骑，归燕明月庐。改柱入清商，冰华浸太虚。谡谡藐姑唱，漻漻涤烦纡。曲阕音讵亏，使君意气消。
陌上桑·其二
作者：邝露
朝代：清
体裁：乐府曲辞

行者见罗敷，且复立斯须。居者见罗敷，伛偻作卷娄。坐者见之立，立者见之趋。使君见罗敷，起式充襜褕。凭熊舞衢往，当路柅彤车。高情越小闲，遣吏致区区。彼美粲淑姬，可与晤言不。
隋堤送漆雕龙
作者：邝露
朝代：清
体裁：五言律诗

草长送人远，离居伤别情。细雨桃花岸，春风黄鸟声。君去有谁识，我劳何所成。行云与流水，日夜但孤征。
雁翅城
作者：邝露
朝代：清
体裁：七言律诗

雁翅城边兰叶阴，绿琴传得凤凰心。风吹玉树悲纨扇，霜落刀环待藁砧。竹上泪凝湘水怨，盘中诗造蜀山深。何当更乞西王药，身在陈峒八桂林。
雪中谱琴汪公子拉顾眉生同听
作者：邝露
朝代：清
体裁：五言律诗

白门桃李月，绿绮凤凰弦。古调持秋竹，同云愁莫天。岂期公子过，得并雒川妍。良夜为君故，移情私自怜。
雾灵谒樵川阮先生赋赠
作者：邝露
朝代：清
体裁：古风

朝发彭蠡潴，暮憩潜霍麓。瞩景睇流峙，嘲玄造耆宿。鲛人不贵珠，荆工不贵玉。蜚文君子堂，忘疲夜相卜。东观出伏生，西京遘枚叔。龙史挂三坟，蝌书罗四目。奇龄注东公，灭度衍西竺。一麾守瓯闽，二始缵徽轴。垂清渭滨钓，濯斯沧浪足。海陬有狂简，斐然咏淇澳。寄言铸金者，于何发予覆。
震泽送剑客入广阳
作者：邝露
朝代：清
体裁：五言律诗

湖草绿阴阴，桃花水更深。高楼怆然叹，浊酒一何任。念此青春别，其如白日沉。背人赠匕首，珍重结交心。
青琴答
作者：邝露
朝代：清
体裁：五言律诗

君子有所适，出门嘶玉骢。园花悲隋槿，寒雪问飘蓬。拭泪看灵鹊，含情认守宫。金钱买鸡卜，知尔客辽东。
青菭
作者：邝露
朝代：清
体裁：五言律诗

积空已成色，旷古意弥深。无复庙廊趣，澹然山水心。雨花冥药灶，涯漏滴风琴。自足敦微尚，夷犹芳涧阴。
鞠歌行
作者：邝露
朝代：清
体裁：乐府曲辞

龙升天兮先为鱼，二气应兮风云俱。辟如关津兮拥节繻，又如圣作开图书。我之怀兮岁聿除，郑声乱雅紫夺朱。尹训殷，皋谟虞。丁弼赉，文师渔。蒯雄剑，曳长裾，永言知己感良图。
顺东西门行
作者：邝露
朝代：清
体裁：乐府曲辞

出西门，眺平原，羲龙敲日无回辕。拉羡门，揖握佺，挥斥八极凌风抟。歌五子，鼓云门，流唐漂虞垂嘉言。思公子，哀王孙，叩阍谒帝招衔冤。淑桂酒，纫兰荪。惜白驹，乐鹓鸾。
题肤功雅奏图
作者：邝露
朝代：清

一曲清歌送谢安，青云天上忆弹冠。千秋苜蓿归秦垒，九伐威仪肃汉官。涿鹿月连弓影合，卢龙霜落剑花寒。明时自笑终童老，欲请长缨愧羽翰。几年投笔上皇都，谁识高阳旧酒徒。裂帛始通鸿雁塞，登楼今拜凤凰图。吹笳暗落胡人泪，牧马群空汉月孤。行矣莫忘黄石语，麒麟回首即江湖。汉苑声华识弭貂，莺花吹送木兰桡。新携马骨雄燕市，旧赐龙泉挂斗杓。供帐夜悬南海月，谈锋春落大江潮。长杨况值誇胡日，绝漠何人更射雕。缙云缭绕入残春，客散津亭柳色新。衣布尚怜天下士，高歌谁是眼中人。商山豹雾依黄鹄，渭水渔竿起绿蘋。为报桃花莫相笑，金章元傍赤松身。
题肤功雅奏图·其一
作者：邝露
朝代：清
体裁：七言律诗

一曲清歌送谢安，青云天上忆弹冠。千秋苜蓿归秦垒，九伐威仪肃汉官。涿鹿月连弓影合，卢龙霜落剑花寒。明时自笑终童老，欲请长缨愧羽翰。
题肤功雅奏图·其三
作者：邝露
朝代：清
体裁：七言律诗

汉苑声华识弭貂，莺花吹送木兰桡。新携马骨雄燕市，旧赐龙泉挂斗杓。供帐夜悬南海月，谈锋春落大江潮。长杨况值誇胡日，绝漠何人更射雕。
题肤功雅奏图·其二
作者：邝露
朝代：清
体裁：七言律诗

几年投笔上皇都，谁识高阳旧酒徒。裂帛始通鸿雁塞，登楼今拜凤凰图。吹笳暗落胡人泪，牧马群空汉月孤。行矣莫忘黄石语，麒麟回首即江湖。
题肤功雅奏图·其四
作者：邝露
朝代：清
体裁：七言律诗

缙云缭绕入残春，客散津亭柳色新。衣布尚怜天下士，高歌谁是眼中人。商山豹雾依黄鹄，渭水渔竿起绿蘋。为报桃花莫相笑，金章元傍赤松身。
风幡堂答天和尚□□□禅人
作者：邝露
朝代：清
体裁：五言绝句

水尽月还□，空摇幡不飞。自怜心转□，欲辨已忘机。
黄鹤楼
作者：邝露
朝代：清
体裁：七言律诗

汉阳芳树古今情，逐客南浮雁北征。天尽水连巴子国，月明人在武昌城。白云依旧过全楚，黄鹄何年控太清。日暮数峰青似染，九疑无恙隔湘英。
怀兄子贞盐城官舍
作者：邢世铭
朝代：清

草堂如水夜将阑，晓雁声中梦未安。忆得孤篷残醉客，秋风卧听海潮寒。
送徐卉庵入都
作者：邢世铭
朝代：清

独携琴剑向长安，水驿星程去路宽。篷底河声流夜月，马头岱色拥春寒。才名自合传京洛，典则由来重汉官。我欲临风赠杨柳，青袍染出与人看。
客中除夕
作者：邢定波
朝代：清

客里逢除夕，孤灯欲断魂。愁添炉内火，静掩水边门。寂寞人千里，凄凉酒一尊。江梅春未到，已放冷烟村。
东湖樵夫歌
作者：邢昉
朝代：清
体裁：古风

石子冈前雨萧萧，古木落叶凌风飙。侍中碧血今犹在，荒祠白日鸣鸱枭。于役来作东鸥客，父老告我东湖樵。东湖樵夫为谁子，负薪来往东湖沚。朝廷不守金川门，野夫合逝东湖水。樵夫樵夫真丈夫，一死奚足更踟躇。我向东湖转惆怅，呜呼！独不闻雪庵和尚补锅匠。
从济生庵至乌龙潭憩潭上
作者：邢昉
朝代：清
体裁：古风

微风吹林气，境惬无深浅。落日泻潭影，临流恣遐眄。灌木澄涟漪，水容纷漾演。人烟虽密迩，颇不闻鸡犬。宛宛旧行迹，十载一来践。惜无幽人庐，蒿径为子剪。
六月十四夜月泊江心寺谒文信公祠
作者：邢昉
朝代：清
体裁：七言律诗

江亭孤屿郁峨峨，丞相祠前起白波。树色半随沙鸟没，潮声远送海云多。千秋马角悲三户，一夕旄头落五坡。忆昔枕戈挥泪处，月明无奈湿衣何。
六月雨凉忆去年避暑高座寺介立上人院因以寄怀
作者：邢昉
朝代：清
体裁：古风

季夏盛炎节，多雨变凉候。繁柯滞层阴，衣夹卫形瘦。隔岁南朝寺，竹林敝晴昼。虚窗度涧羽，元偈咨神秀。别来运忽周，念注迹如觏。石上闲清飔，烟中翳遥岫。远怀清净子，篱扉复谁扣。
初冬过印度山居
作者：邢昉
朝代：清
体裁：古风

林空苔径浅，残叶犹在树。杲杲日出微，披榛得樵路。暌离越寒暑，容色各惊顾。我疑子更衰，子叹我非故。所求在衣食，屡别寡欢聚。有酒几共斟，无生良足慕。冥心投寂乐，积想旷幽素。寒溪更相送，汩汩流泉注。
别家
作者：邢昉
朝代：清
体裁：古风

少不务稼穑，与世苦枘凿。年长无故业，好文成拓落。三载适越郊，春风长蘼藿。江流摇碧丝，山株乱红萼。荏苒东南征，渌水鉴城郭。别家叹方起，抚稚情弥弱。名峤夙所尚，田园安可薄。海上当寄书，坐待西风鹗。
十五夜元长归翼台望月
作者：邢昉
朝代：清
体裁：古风

落日临高台，夕烟散丛樾。山际灭微霭，林端露圆月。遥峰水上青，银汉久已没。桂魄耿寒空，幽光鉴毛发。忆昔此佳赏，经年限吴越。世事竟仓皇，回思成恍惚。倚槛俯平野，悲风千里发。惆怅哀江头，黯黯惊人骨。
印度在禅河庵与予寺舍相距五里纪事
作者：邢昉
朝代：清

结伴先结懒，买山先买寺。东西不可料，五六年间事。朝旭开远光，松筠一步地。与君隔一河，谁是王居士。庵以何为名，宛有伊人意。枕边衣带水，澹澹涵一篑。比我床前绿，清幽乃不啻。磬声浮水上，此境安能觊。古树三四围，清阴刚覆屋。晴雨相代间，葱菁压群木。我友与我邻，幽然隔苍绿。登陟颇无阻，往还径当熟。杳杳数旬内，至今虚一宿。当密意反疏，以此成幽躅。盼君笋出土，瀹之饱我腹。斯时欲往情，较深于看竹。
印度在禅河庵与予寺舍相距五里纪事·其一
作者：邢昉
朝代：清
体裁：古风

结伴先结懒，买山先买寺。东西不可料，五六年间事。朝旭开远光，松筠一步地。与君隔一河，谁是王居士。庵以何为名，宛有伊人意。枕边衣带水，澹澹涵一篑。比我床前绿，清幽乃不啻。磬声浮水上，此境安能觊。
印度在禅河庵与予寺舍相距五里纪事·其二
作者：邢昉
朝代：清
体裁：古风

古树三四围，清阴刚覆屋。晴雨相代间，葱菁压群木。我友与我邻，幽然隔苍绿。登陟颇无阻，往还径当熟。杳杳数旬内，至今虚一宿。当密意反疏，以此成幽躅。盼君笋出土，瀹之饱我腹。斯时欲往情，较深于看竹。
同弱翁登华盖山资福寺
作者：邢昉
朝代：清
体裁：五言律诗

山路日日霁，已知秋色微。薄云归岭去，落叶到江飞。灵迹何时閟，故人此会稀。下方城郭里，秋望入云扉。
同龙友石门洞观瀑布歌
作者：邢昉
朝代：清
体裁：古风

谢公昔为永嘉守，永嘉山水世无有。朝登绿嶂兴未已，暮踏孤屿徘徊久。惠连始入西池梦，斤斧还搜石门洞。阗寂初从兕虎游，幽闲忽听鸣琴哢。乱山夹岸清溪奔，双峰对起开一门。入门曲屈尽奇奥，谽谺古洞摇心魂。岩上瀑流白云舞，乍飞疑雪更疑雾。一道飘摇落千尺，银河疋练何足数。飞流直下声淅沥，登潭孤石相戛击。随风散漫入林壑，并作寒烟润苍壁。摩崖字画纷朦胧，赋咏无如天宝工。漫游已镌晁美叔，避暑复勒苏才翁。我亦清夏来绝境，瀑雪潭光两相映。挂席仍悬碧海心，扪罗已得青田令。古人没后空流水，仙吏爱奇数过此。绝顶相看一惘然，裹粮策杖从兹始。
和祖心上人游城南谒方正学先生祠
作者：邢昉
朝代：清
体裁：七言律诗

寂寂荒祠野霭昏，萧萧残碣倚松根。金川门又成亡国，石子冈偏欲断魂。昔日麻衣惭叔父，于今青草失王孙。废兴自古须臾事，独有先生恋主恩。
寄泾上黄心甫
作者：邢昉
朝代：清
体裁：五言律诗

白露泫秋草，凉风吹已凄。平居沧海上，消息淀湖西。落木转惆怅，微波各解携。一川犹可溯，未远伯鸾溪。
寺中偶述
作者：邢昉
朝代：清

离家百务止，动息颇无碍。力作渐不稀，近寺鹜僧辈。睹此众人劳，省躬日至再。新麦仅两畦，信至劝归刈。喜霁昨意真，身动如一债。汗漫理不饱，一往有微赖。穰穰非我情，崩迫亦时有。自此数旬内，安闲庶无负。湖中鸟若帆，恍惚过眼后。寓目尽冥旷，日得计所受。自知关福力，无福焉敢狃。惟有常忍饥，不为神所咎。
寺中偶述·其一
作者：邢昉
朝代：清
体裁：古风

离家百务止，动息颇无碍。力作渐不稀，近寺鹜僧辈。睹此众人劳，省躬日至再。新麦仅两畦，信至劝归刈。喜霁昨意真，身动如一债。汗漫理不饱，一往有微赖。
寺中偶述·其二
作者：邢昉
朝代：清
体裁：古风

穰穰非我情，崩迫亦时有。自此数旬内，安闲庶无负。湖中鸟若帆，恍惚过眼后。寓目尽冥旷，日得计所受。自知关福力，无福焉敢狃。惟有常忍饥，不为神所咎。
山居偶兴
作者：邢昉
朝代：清
体裁：古风

首夏气始燠，乔木纷葱茜。碧草露偏滋，朱花晚犹绚。荆扉寂无喧，卧起临书卷。窗外鸣嘤嘤，新莺欻不见。时睇远山云，卷舒日千变。夙昔安可怀，忽复伤流电。
广福寺晚望
作者：邢昉
朝代：清
体裁：古风

兰若缅一溪，青松蔽广泽。石桥暝可渡，练湖了不隔。水光动衣带，苍绿间众色。我乡亦如此，凫鹥虑相识。望望一舟远，烟中渺河适。
广陵行
作者：邢昉
朝代：清
体裁：古风

客言渡江来，昨出广陵城。广陵城西行十里，犹听城中人哭声。去年北兵始南下，黄河以南无斗者。泗上诸侯卷旆旌，满洲将军跨大马。马头滚滚向扬州，史相堂堂坐敌楼。外援四绝誓死守，十日城破非人谋。扬州白日闻鬼啸，前年半死翻山鹞。此番流血又成川，杀戮不分老与少。城中流血迸城外，十家不得一家在。到此萧条人转稀，家家骨肉都狼狈。乱骨纷纷弃草根，黄云白日昼俱昏。仿佛精灵来此日，椒浆恸哭更招魂。魂魄茫茫复何有，尚有生人来酹酒。九州不复罢干戈，生人生人将奈何？
故宫燕
作者：邢昉
朝代：清

君不见故宫燕，春雨秋风几回转。宫中风雨长蓬蒿，飞入宫墙绕虚殿。穿帘度阁羽差池，尽日呢喃人未知。柳绿乍衔千尺絮，花开仍拂万年枝。玉阶寂寞罘罳冷，画栋差池春燕影。岁岁营巢竟不成，春来秋去谁曾省。可怜此度秋风早，整顿毛衣犹自好。裴徊欲别未央宫，万户千门忽如扫。钟虡何年去洛阳，仙人辞汉泪成行。最苦西飞双燕子，回头不见旧宫墙。鸟啼金井桐，啼声易呜咽。未若向西风，伤心故宫燕。白门燕子去秋风，社日年年无不同。惟有曾栖青璅闼，欲去未去悲西宫。却忆西宫前岁筑，禁篽勾陈俄仿佛。不道君王事卧薪，颇闻将作夸神木。一月宫前才列仗，翠华西去尘飘飏。虚殿无人燕子来，三春对语雕梁上。转眼谁知事更非，雕梁藻井似蓬飞。明岁坏垣春草里，茫茫何处问乌衣。
故宫燕·其一
作者：邢昉
朝代：清
体裁：古风

君不见故宫燕，春雨秋风几回转。宫中风雨长蓬蒿，飞入宫墙绕虚殿。穿帘度阁羽差池，尽日呢喃人未知。柳绿乍衔千尺絮，花开仍拂万年枝。玉阶寂寞罘罳冷，画栋差池春燕影。岁岁营巢竟不成，春来秋去谁曾省。可怜此度秋风早，整顿毛衣犹自好。裴徊欲别未央宫，万户千门忽如扫。钟虡何年去洛阳，仙人辞汉泪成行。最苦西飞双燕子，回头不见旧宫墙。